Sarajevskom "Prointeru" prvih 600 hiljada maraka - Istinito.com - Ne budi ovca!\nPočetna > BIH > Društvo > Sarajevskom “Prointeru” prvih 600 hiljada maraka\n3. Februara 2020. Istinito726Leave a Comment on Sarajevskom “Prointeru” prvih 600 hiljada maraka\nInače, banjalučka firma osnovana je 2015. godine, a u žižu je dospjela nakon tendera Fonda zdravstvenog osiguranja RS za izradu jedinstvenog informacionog sistema. Planom javnih nabavki zdravstva za 2017. godinu bilo je predviđeno da se za posao isporuke „hardvera, softvera, elektronskih kartica i čitača za IZIS“ utroši 17,4 miliona KM (bez PDV-a), ali je Upravni odbor Fonda u januaru donio odluku u kojoj je precizirano da se kod nabavke mijenja iznos procijenjene vrijednosti i da se on povećava na 23,2 miliona KM (bez PDV-a).\nZbog prašine u javnosti, posao prepušta firmi “MMSCODE” u vlasništvu Dodikovog prijatelja Slavka Bojića i tajkuna Mladena Milanovića Kaje.\nTagged istinito prointer sarajevo\nRunić ostaje načelnica opštine Drvar


Ambasador SAD u NATO: CG da podijeli saznanja o incidentu\nIzbori u Crnoj Gori pokazali su posvećenost države integraciji u NATO i Evropsku uniju, saopštio je američki ambasador pri Alijansi, Daglas Lut, i pozvao crnogorske vlasti da saopšte saznanja o incidentu na izborni dan i miješanju Rusije u unutrašnju politiku, prenosi Mina.\nUpitan da prokomentariše navode da je dio kampanje u Crnoj Gori finansirala Rusija i postizbornu situaciju u svijetlu spriječenog terorističkog napada 16. oktobra, Lut je rekao da nema nezavistan stav u vezi sa incidentom na dan izbora, kao ni u vezi sa navodima da je Rusija pokušala da se umiješa u unutrašnju politiku Crne Gore.\n„Mi smo veoma zainteresovani da čujemo koja saznanja ima Crna Gora. Ovo nije svojstveno samo Crnoj Gori, znate da je američka Vlada prije sedmicu saopštila da je Rusija odgovorna za hakovanje jedne od dvije partije tokom predsjedničke kampanje“, kazao je Lut na brifingu u sjedištu Alijanse u Briselu, uoči sastanka ministara odbrane zemalja NATO-a.\nPrema njegovim riječima, „političko miješanje ili čak političko zastrašivanje nije novo Crnoj Gori, ni Sjedinjenim Američkim Državama“.\n„Tako da smo zainteresovni da čujemo koja su iskustva Crne Gore“, poručio je Lut.\nOn je rekao da poruka koju od Crne Gore dobijaju je da je njena posvećenost integraciji u NATO i Evropsku uniju jača nego ikad, što je, kako je rekao, pokazao, izborni proces.\n„Izbori su pokazali posvećenost Vlade i nacije da nastavi, iako ima unutrašnjih otpora“, zaključio je Lut.


Vesti 03.09.2019. - 14:59h Autor: Kurir / Politika\nOboljevanje od virusa zapadnog Nila i fatalne posledice ove groznice očekuju se do početka oktobra, zbog čega je važno zaštititi se od uboda komaraca, koji prenose ovu bolest, upozoravaju stručnjaci.\nDvoje pacijenata obolelih od virusa Zapadnog Nila oporavljaju se na Klinici za infektivne i tropske bolesti Kliničkog centra Srbije, i njihovo stanje je stabilno. Reč je o starijim osobama, koje imaju više od 60 godina, a ako oporavak bude tekao po planu, postoji mogućnost da već u ponedeljak budu puštene na kućno lečenje.\nNa osnovu podataka koje ima Institut za javno zdravlje "Milan Jovanović Batut", na teritoriji Srbije u ovoj sezoni registrovano je sedam slučajeva oboljevanja od groznice Zapadnog Nila, dok je jedna 84-godišnja žena, koja je imala i dodatne hronične bolesti, preminula od posledica virusa. Za sada se zna da je šestoro ljudi prijavljeno da je obolelo u Beogradu, a jedna osoba u Kolubarskom okrugu.\nProf. dr Zoran Radovanović, epidemiolog, naglašava da sezona obolevanja od ovog virusa nije prošla i da se može očekivati još obolelih i preminulih do kraja septembra ili početka oktobra.\n"Inkubacija traje dva do šest dana, a nekad i duže. Ali bitno je da više nema vremena da se virus zahukta. U Srbiji, od 2012. kada je nabavljena neophodna oprema za to, možemo da proverimo da li pacijent ima virus. Od tada do danas, epidemijske godine su bile 2013. i 2018. Na sreću, ova godina će proći bez epidemije ovog oboljenja", rekao je dr Radovanović.\nPrvi slučaj oboljevanja od smrtonosne groznice, koju prenose komarci, u Srbiji je ove godine registrovan 3. avgusta, a do 22. avgusta u zemljama Evropske unije registrovano je čak 117 obolelih. Groznica zapadnog Nila jeste sezonsko oboljenje, koje je najviše zastupljeno u periodu najveće aktivnosti komaraca.\nTrebalo bi koristiti zaštitne mreže na prozorima, vratima i oko kreveta, i boraviti u klimatizovanim prostorijama. Najmanje jednom nedeljno trebalo bi isprazniti vodu iz saksija za cveće, posuda za hranu i vodu za kućne ljubimvce, kao i vodu iz kanti, buradi i limenki.\nVirus Zapadnog Nilagroznica Zapadnog NilaSrbijaOpasnostKomarci


VISOKI CILjEVI - Glas Podrinja\nOKUPLjANjE SOCIJALISTA BOGATIĆA\nTradicionalnoj svečanosti Veliko okupljanje socijalista opštine Bogatić pored članova i simpatizera, prisustvovao je i zamenik predsednika Socijalističke partije Srbije i ministar rudarstva i energetike Aleksandar Antić. Iz Bogatića su socijalisti krenuli i u kampanju za predstojeće izbore.\n-Ovo je izuzetno značajan dan u našoj organizaciji u Bogatiću, jer oni počinju svoju kampanju za lokalne izbore. Međutim, mi ovim skupom počinjemo i kampanju za izbore na nivou Republike. Simbolično, krećemo iz Bogatića jer je ovde jedna od naših najboljih organizacija, rekao je Antić.\nPredsednik Opštinskog odbora SPS i predsednik opštine Bogatić, Nenad Beserovac, istakao je da imaju velike ambicije kada su lokalni izbori u pitanju.\n-Imamo najviše ciljeve. Želimo ne samo da pobedimo konkurenciju na teritoriji opštine Bogatić, nego i da ostvarimo jedan od najboljih rezultata u okrugu, a zašto da ne, i u čitavoj Srbiji na nivou stranke, naveo je Beserovac.


Tajvanac čeka devojku 20 godina da dođe na sastanak - uBioskop - Online filmovi i serije sa prevodom Magazin\nTajvanac čeka devojku 20 godina da dođe na sastanak\nTajvanac Ah Ji (47) je još uvek nespreman da prihvati da ga je devojka "izradila", u vezi sastanka te odbija da ode s mesta gde je zakazao sastanak sa devojkom pre punih 20 godina.\nTajvanac Ah Ji (47) je još uvek nespreman da prihvati da ga je devojka "izradila", u vezi sastanka te odbija da ode s mesta gde je zakazao sastanak sa devojkom pre punih 20 godina! On smatra da je tadašnja devojka koja mu je zakazala sastank ljubav njegovog života?!....\nI tako.... čekajući, Ah Ji živi već pune dve decenije živi na železničkoj stanici čekajući devojku s kojom je davno ugovorio sastanak. mada je i danas nejasno da li ju je znao od pre ili je reč o ugovorenom sastanku, Ji odbija otići sa železničke stanice te je vremenom postao maskota grada.\nPrvih nekoliko godina, mogli su ga videti na vrhu velikog stepeništa, kao da svakog momenta iščekuje da se pozdravi s nekim Međutim, nakon nekoliko godina čekanja devojke da u dođe na sastanak, on se preselio na izlaz železničke stanice, gde svaki dan posmatra putnike kako prolaze u nadi da će se susresti sa devojkom.


Telefoni kompanije Xiaomi "pod lupom" u Njemačkoj - BIGportal.ba\nTelefoni kompanije Xiaomi “pod lupom” u Njemačkoj\nNemačka savezna agencija za sajber bezbednost BSI sprovodi tehničku proveru mobilnih telefona kineske kompanije Xiaomi, saopštio portparol nemačkog Ministarstva unutrašnjih poslova za agenciju Reuters.\nO tome kakvu vrstu provere agencija sprovodi, nije izneto više detalja.\nLitvansko državno telo za sajber bezbednost je objavilo prošle nedelje da telefoni Xiaomi-ja, navodno, imaju ugrađenu opciju za otkrivanje i cenzurisanje pojmova kao što su “Slobodan Tibet”, “Živela nezavisnost Tajvana” ili “Pokret za demokratiju”.\nXiaomi je kao odgovor na to saopštio da angažuje nezavisne eksperte, kao treću stranu, da procene tvrdnje Litvanije o tome da njegovi pametni telefoni imaju ugrađenu opciju cenzure. Kineska kompanija nije bila dostupna za komentar o proveri njenih mobilnih uređaja u Nemačkoj, navodi Rojters, a preneo je RTS.\nKineski Xiaomi je prvi put izbio na vodeću poziciju kao najbolji prodavac pametnih telefona u Evropi u drugom tromesečju 2021. godine, isporučivši rekordnih 12,7 miliona jedinica, prema podacima agencije za istraživanje tržišta “Strategy Analytics”.\nZajedno sa drugim kineskim rivalima koji koriste operativni sistem Android, Xiaomi je kontinuirano beležio rast tržišnog udela nakon uvođenja američkih sankcija protiv Huawei-ja, zbog kojih je ovaj nekada dominatni globalni proizvođač smartfona izgubio tu poziciju, navodi RTS.\nRealme Q3s će koristiti Snapdragon 778G, podržavaće 30W punjenje


Petrovska klobasa - ORIGINAL SRBIJA\nHome ProizvodiPetrovska klobasa\nBački Petrovac, ušuškan na jugu Bačke, svojim reljefom se blago spušta ka Dunavu svojoj južnoj granici. Zapadni sused Novog Sada, opština Bački Petrovac ima preko 15.000 ljudi mešanih nacionalnosti, kojom dominiraju Slovaci. U mestu Kulpin, u opštini Bački Petrovac, nalazi se i dvorac Dunđerski u čijem je parku Laza Kostić našao inspiraciju za pesmu Santa Maria Della Salute.\nBački Petrovac nudi svojim gostima izuzetan kulturni sadržaj, deo je evropske biciklističke rute Euro Velo 6 i domaćin je svim ljubiteljima dobre hrane.\nUKUS SLOVAČKE TRADICIJE\nPriča o Petrovskoj klobasi seže u XVIII vek, kada su burna istorijska dešavanja presekla put dostave bibera u Ugarsku, primoravši slovačko stanovništvo da ga u svojim dimljenim svinjskim kobasicama zameni ljutom paprikom. Kada su polovinom tog stoleća došli na prostor današnje Bačke, Slovaci su sa sobom doneli i umeće spravljanja ovog specijaliteta, kome su i dan danas ostali verni. Petrovska klobasa, iako nosi ustaljeni slovački naziv, nije proizvod ‘’nacionalno obojen’’ već je svoje mesto našao u području pogodnom za uzgoj kvalitetnih svinja. Ovaj proizvod se prvi put pominje na velikoj izložbi poljoprivrednih proizvoda 1873. godine u prestonom Beču.\nSvake godine, krajem maja meseca, u Bačkom Petrovcu se održava Festival kulena, gde se proizvođači nadmeću u pravljenju svojih specijaliteta ali i sa ponosom iznose nove zalihe svog proizvoda.\nPetrovska klobasa se tradicionalno proizvodi krajem novembra i početkom decembra meseca. Majstori znalački biraju delove svinjskog mesa i posle spajanja svih sastojaka, od kojih paprika ima posebno mesto, pristupa se ‘’svlačenju’’, karakterističnom postupku mešanja- prebacivanja mase nadeva sa jedne gomile na drugu. Pošto se smesom napune omotač i nakon ceđenja, kobasice se dime desetak dana zatim odlažu radi sušenja i zrenja i to onoliko vremena koliko su majstori koji ih spravljaju naučili i znalački ocenili.\nZbog svoje pikantnosti Petrovaska klobasa je dobila nadimak „Zmajeva kobasica“.\n© 2021 · ORIGINAL SERBIA Initiative


Sportske.net - Nikolić o tome kako fudbal nigde neće pobeći...\nNikolić o tome kako fudbal nigde neće pobeći...\nFudbaler Crvene zvezde Veljko Nikolić rekao je danas da je teško bez treninga i utakmica, ali je istakao da je zdravlje na prvom mestu i da fudbal "nigde neće pobeći".\nZbog pandemije korona virusa, sve sportske aktivnosti su zaustavljene u Srbiji, što znači i da fudbaleri Crvene zvezde moraju da pronalaze alternativne načine za treniranje, ali i da poštuju karantin.\n"Teško je bez treninga sa ekipom i utakmica, ali zdravlje je na prvom mestu. Kad sve ovo prodje, biće novih izazova, nastavićemo tamo gde smo stali i siguran sam da nas ovo neće poremetiti", rekao je Nikolić za klupski sajt.\nNikolić je rekao da je njegov tim dobro igrao na početku prolećnog dela sezone, da je "uhvatio zalet, pre nego što je sve prekinuto "zbog borbe sa 'nevidljivim' protivnikom".\n"Zadovljan sam svojim igrama, drago mi je što trener Dejan Stanković i čitav stručni štab toliko veruju u mene. Nadam se da sam im se odužio partijama na terenu. Ponavljam, bitno je da svi ostanemo živi i zdravi, a fudbal nam nigde neće pobeći", rekao je Nikolić.\nFudbaleri Zvezde su dobili plan po kom je neophodno da rade dok traje pauza, a vezista rodjen 1999. godine ističe da trenira u kućnoj varijanti.\n"U stanu sam od sobe napravio mini-teretanu kako bih ispunjavao sve obaveze tokom pauze i održavao kondiciju. Pomoćni treneri iz kluba koji su zaduženi za fizičku pripremu su nam svima podelili programe koje strogo poštujemo jer smo profesionalci", rekao je on.\nKako je naveo, pridržava se svih propisa i poštuje karantin.\n"U slobodno vreme uglavnom igram društvene igre, čitam knjige i pokušavam da se dodatno usavršim u kulinarskim sposobnostima. Stavio sam se na raspolaganje i komšijama, posebno onim starijima da im nešto kupim i donesem ako im bude bilo potrebno", rekao je Nikolić.\nKomsijama starijim porucio ako im nesto treba on je tu trenira u kucnoj varijanti bravo decko bice od tebe coveka i sportiste\nSamo nastavi sa dobrim igramai sto ce biti korisno i tebi i Zvezdi.


Još jedan motociklista poginuo u blizini Bijeljine (FOTO) - Zvornicki.ba\nJoš jedan motociklista poginuo u blizini Bijeljine (FOTO)\nJoš jedan život izgubljen je u saobraćaju. Prethodne noći još jedan motociklistaje smrtno stradao u Balatunu kod Bijeljine. Podsjećamo da su putevi u Bijeljini proglašeni za najsmrtonosnije u RS-u. U nastavku prenosimo vijesti portala Infobijeljina\nNa magistralnom putu Bijeljina – Rača u mjestu Balatun, noćas oko 01,45 časova, dogodila se saobraćajna nesreća sa smrtnom posledicom u kojoj je došlo do slijetanja sa puta motocikla „Honda“ kojim je upravljalo lice S.M. iz Balatuna.\nPolicijski službenici Policijske stanice za bezbjednost saobraćaja Bijeljina izvršili su uviđaj lica mjesta.\n“O svemu je obavješten i dežurni tužilac Okružnog javnog tužilaštva u Bijeljini koji je naložio preduzimanje svih potrebnih mjera i radnji kako bi se utvrdio tačan uzrok koji je doveo do saobraćajne nezgode u kojoj je izgubljen jedan mladi život”, rekli su za InfoBijeljina u policiji.


Veljović i dalje na čelu Uprave policije - Vijesti.me\nVeljović i dalje na čelu Uprave policije\nVeljović je ranije Lukšiću kazao da ukoliko Uprava policije bude vraćena pod ingerenciju MUP-a, on ne želi da bude na čelu te institucije\nDirektor Uprave policije Crne Gore Veselin Veljović i ubuduće će obavljati tu funkciju, prenosi dnevni list "Dan".\nPrema navodima tog lista, u DPS-u je dogovoreno da premijer Igor Lukšić novi mandat Veljoviću ponudi nakon rekonstrukcije Vlade.\nTime su odbačene sve spekulacije, piše list, da će kormilo policije preuzeti manji koalicioni partner SDP, te da će Uprava policije biti vraćena pod okrilje Ministarstva unutrašnjih poslova (MUP).\nVeljović je ranije, kako navodi "Dan", predsjedniku Vlade kazao da ukoliko Uprava policije bude vraćena pod ingerenciju MUP-a, on ne želi da bude na čelu te institucije.\nG. Luksic ako ovako nastavi sigurno ce u roku o godinu dana da dobije pecat kao izvrsnik Milov i bez svog misljenja .Svaki dan dokazuje da nije sazreo za ovu funkciju sa ovakvim odlukama.A Veljovic je u nekoliko navrata dokazao da je nacionalo opterecen.


U oktobru biznis forum privrednika iz Srbije, BiH i Turske - Ekonomske Vesti\nU oktobru biznis forum privrednika iz Srbije, BiH i Turske\n18. avg. 2015 Andrija Matić 0 Comments Ahmet Davutoglu, BiH, forum, Ministarstvo trgovine, Mirko Šarovič, Nihat Zajbekči, Rasim Ljajić, Turska\nPotpredsednik Vlade Republike Srbije i ministar trgovine, turizma i telekomunikacija Rasim Ljajić i ministar spoljne trgovine i ekonomskih odnosa BiH Mirko Šarović sastali su se danas u Ankari sa premijerom Turske Ahmetom Davutogluom i ministrom ekonomije Nihatom Zejbekčijem.\nNa sastanku, održanom u okviru Trilateralnog ekonomskog komiteta Srbije, BiH i Turske, potpisan je Poslovnik o radu tog komiteta, kojim su utvrđeni ciljevi rada i aktivnosti u narednom periodu.\nKao prioritetne oblasti za unapređenja ekonomskih odnosa tri države ovim dokumentom definisane su energetika, infrastruktura, poljoprivreda i proizvodnja hrane i turizam.\nNa sastanku ekonomske trilaterale postignut je dogovor o tome da se nastave aktivnosti na daljoj liberalizaciji sporazuma o slobodnoj trgovini koje Srbija i BiH imaju zaključene sa Turskom, što podrazumeva proširivanje liste proizvoda koji će biti na režimu bescarinskog izvoza na tursko tržište.\nUčesnici ekonomske trilaterale dogovorili su se i o tome da u Istanbulu bude otvoreno zajedničko trgovinsko-turističko predstavništvo Srbije i BiH, čije će osnivanje finansirati Vlada Turske.\nDavutoglu i Zejbekči istakli su da su Srbiji i BiH na raspolaganju sva ekonomska predstavništva Turske u svetu, u cilju pronalaženja novih tržišta i potencijalnih investitora.\nTakođe, dogovoreno je da u oktobru ove godine u Sarajevu bude održan veliki biznis forum privrednika iz Srbije, BiH i Turske, koji će biti prilika za dalje unapređenje ekonomske saradnje, povećanje obima robne razmene, kao i za dogovore poslovnih ljudi iz tri države o zajedničkom nastupu na evropskim i svetskim tržištima i novim turskim investicijama u regionu, navodi se u saopštenju Kabineta potpredsednika Vlade i ministra trgovine, turizma i telekomunikacija.\n← Kreće rasprodaja: Pirej, Eliniko i aerodromi\nVulin: Nezaposlenost opada →\nIran Turskoj plaća milijardu dolara obeštećenja


Privredni sud u Beogradu usvojio je tužbeni zahtev brata premijera Srbije Andreja Vučića da se oglasi apsolutno ništavnim akt o osnivanju privrednog društva "Asomakum" i utvrdio da je ta fima osnovana na osnovu falsifikovanog potpisa tužioca, prenele su danas Večernje novosti.\nU obrazloženju presude navedeno je i da je sud ustanovio da je osnivač ove firme nepoznat i da takvo preduzeće ne može postojati kako ubuduće ne bi pričinjavalo štete u privredi. Firma "Asomakum" bila je umešana u finansijske malverzacije, a Andrej Vučić je negirao da stoji iza te firme.\nIsto je kazao i premijer Aleksandar Vučić kada je predsednik Nove stranke Zoran Živković u Skupštini Srbije izneo tvrdnje o povezanosti Andreja Vučića sa firmom "Asomakum".\nPosle toga je Andrej Vučić podneo tužbu Privrednom sudu i na saslušanju kazao da nema "ama baš nikakve veze sa tom fiktivnom firmom i da je sve to dobro osmišljena ujdurma kako bi se naškodilo njegovom bratu". Tokom suđenja sudski veštak Radoslav Svičević potvrdio je da je potpis Andreja Vučića falsifikovan na ugovoru kojim je osnovana firma "Asomakum".\nPre sedam meseci policija je uhapsila 11 osumnjičenih da su krađom identiteta osnovali sedam fantomskih firmi, među kojima je i "Asomakum". Protiv njih se još vodi istraga u Višem javnom tužilaštvu.\nZastupnik "Asomakuma" po službenoj dužnosti Branislav Čubrilo tražio je da se postupak prekine dok se ne okonča istraga u Višem tužilaštvu protiv uhapšenih koji su osumnjičeni da su zaista osnovali ovo fiktivno preduzeće, ali to nije usvojeno.


Džon Bojega priznao da je u pregovorima sa Marvelom – Bosonoga\nDžon Bojega priznao da je u pregovorima sa Marvelom\nGlumac koji se proslavio ulogom u “Ratovima zvijezda” (“Star Wars”), Džon Bojega (John Boyega), otkrio je da je u pregovorima sa čelnicima kompanije Marvel o potencijalnoj ulozi u Marvelovom univerzumu.\nBojega je otkrio ovu informaciju prilikom gostovanja na konvenciji AwesomeCon tokom vikenda.\nTema se pokrenula kada je neko iz publike upitao da li bi glumac bio zainteresovan da tumači lik popularnog lovca na vampire Blejda, kojeg je u prošlosti igrao Vesli Snajps (Wesley Snipes).\nIako Džon nije pokazao pretjeranu zainteresovanost za lik Blejda, istakao je da su se pregovori sa Marvelom zaista desili.\nOvo nije zaustavilo ljude na internetu da naprave fotomontažu toga kako bi Bojega izgledao kao poznati vampir.\nPrethodni članakKako se Eminem snašao u horor ulozi poludjelog ubice (VIDEO)\nSledeći članakMuzika za "Isle of Dogs" je jednako dobra kao i film Vesa Andersona (AUDIO)


Stručnjaci traže snažnu zaštitu ljudskih prava\nAmnesti internašenel ukazuje da je takozvani sistem specijalnih procedura ugrožen pošto odredjeni broj zemalja radi na tome da se ukine sadašnji sistem nezavisnih eksperata. Ti eksperti prate stanje ljudskih prava u zemljama kao što su Demokratska republika Kongo ili Kuba i o svojim nalazima izveštavaju Savet koji shodno potrebi usvaja rezolucije čiji je cilj zaštita žrtava. Aktivista iz Konga, Golden Misabiko, kaže da je lično imao koristi od specijalnih procedura.\nPrema njegovim rečima, kada je specijalni izvestilac UN za Kongo, Roberto Gareton, rekao vladi u Kinšas da traži Goldena Misabikoa koji se vodio kao nestao i -- on je pušten iz zatvora gde je mučen i izgladjivan.\nMedjutim, generalni sekretar kanadskog odseka Amnesti internašenela Aleks Nev ukazuje da bi kodeks ponašanja koji zagovaraju afričke članice Saveta oslabio sistem specijalnih procedura jer bi informacije, hitni apeli i odnosne misije bili kontrolisani odredjenim pravilima.\nTi predlozi - ukoliko budu prihvaćeni - umanjili bi efikasnost specijalnih procedura. Takodje postoji predlog da zemlje članice Saveta UN za ljudska prava biraju specijalne izvestioce. Naše je mišljenje da bi bi to dovelo do politizacije procesa i da pojedinici koji bi tako bili birani ne bi bili nezavisni.\nPredsednik Saveta UN za ljudksa prava, meksički ambasador Luis Alfonso de Alba, izjavio da ne brine zbog mogućeg slabljenja sistema specijalnih procedura i izrazio uverenje da će rezolucija o očuvanje integriteta tog sistea biti jednoglasno usvojena idućeg meseca na sledećem zasedanju Saveta.


Vesti online / Scena / Šoubiznis / Evo kako će Nevena izgledati na Evroviziji (FOTO, VIDEO)\nEvo kako će Nevena izgledati na Evroviziji (FOTO, VIDEO)\nOvogodišnja srpska predstavnica na "Evroviziji" Nevena Božović održala je u Izraelu prvu probu pred "Evroviziju", a prve reakcije su i te kako pozitivne.\nNevena Božović je zvučala odlično, a haljina koju će nositi na "Evroviziji" slična je onoj koju je nosila na "Beoviziji", dok se o istoj uveliko priča širom Evrope.\nSnimak sa probe je postavljen na zvanični Jutjub kanal festivala, a isti već broji na desetine hiljada pregleda.\nNevena Božović ima i podršku novih fanova iz celog sveta\nVideo pogledajte u nastavku.\nŠOUBIZNIS Evrovizija 2019: Glasajte večeras za Nevenu Božović na ove brojeve telefona (FOTO)\nŠOUBIZNIS Nevena Božović večeras peva na Evroviziji\nŠOUBIZNIS Srbija ušla u finale Evrovizije!\nŠOUBIZNIS Nevena Božović se obratila javnosti nakon Evrovizije (FOTO)


Tehnološki akcelerator „StartLabs“ › Made-in-Germany.rs\nPrvi tehnološki akcelerator u Srbiji „StartLabs“, organozovao je juče u prostorijama beogradskog Centra za promociju nauke, sedmo po redu okupljanje preduzetnika na temu: „Preduzetnički izazovi i kako započeti sopstveni biznis“.\nTom prilikom okupljenim preduzetnicima obratio se Jan Žirard, preduzetnik iz Minhena prenoseći im svoja iskustva u realizaciji nekoliko uspešnih ideja i privatnih poslova, prenosi „personalmag.rs“.\nJan je još kao vrlo mlad, osnovao svoju kompaniju, nakon čega i svoje firme u Kini, Njujorku i Berlinu. Svoja poslovna iskustva iz oblasti investiranja opisao je u knjizi „The perfectly executed startup“, a autor je i knjiga: „Confessions of an Entrepreneur“, „Rethinking the now“ i „Lean Sales“.\nNa „StartLabs“ akceleratoru on je govorio o svom putu do uspešnog preduzetnika, ali i o društvenim mrežama, marketingu, pronalasku i validiranju potencijalnih kupaca.\nOkupljeni su imali priliku da ga pitaju o svemu što ih je interesovalo iz oblasti tehnološkog preduzetništva, kao i o strateškom i marketinškom pozicioniranju sopstvenog biznisa na tržištu.\nUčešće na ovom skupu bilo je besplatno za sve koji koriste „startap“ kredit, kao i za sve druge zainteresovane da saznaju na koji se način može pokrenuti sopstveni biznis.\nSvakoga meseca „StartLabs“ okuplja članove startap zajednice u Srbiji, sa ciljem da se preduzetnici međusobno upoznaju i razmene svoja iskustva i savete o upuštanju u izazove započinjanja privatnog biznisa.\nOd MiG na 25/08/2014 / Investicije, Tržište rada / Ostavite komentar


LSV: U čije ime Dačić podržava Madura? – Balkanekspresrb.rs\nPovodom izjave ministra spoljnih poslova Srbije Ivice Dačića da „Srbija ne razmatra promenu pozicije prema Venecueli”, Liga socijaldemokrata Vojvodine postavlja njemu i premijerki Ani Brnabić pitanje, da li je to lični stav ministra ili on zaista predstavlja stav Vlade?, pita lider LSV Nenad Čanak:\nNa osnovu Ustava Republike Srbije spoljnu politiku utvrđuje Vlada, međutim ovo ne bi bio jedinstven slučaj da je Ivica Dačić izašao izvan svojih ovlaštenja.\nS obzirom na to da se Vlada Srbije i dalje izjašnjava kao proevropski orjentisana, ovaj koncept podrške, kako mnogi tvrde uzrupatoru Maduru, ne uklapa se uz stav većine evropskih zemalja. Evropske zemlje su tražile od Madura da raspiše izbore koji će odlučiti ko će na legitiman i legalan način dobiti priliku da bude predsednik Venecuele.\nLiga socijaldemokrata Vojvodine zato postavlja pitanje da li je ovo još jedan od slučajeva u kome Srbija podržava stav Rusije, a ne EU, zanemarujući čak i činjenicu da je pobuna građana prvenstveno inicirana nehumanim uslovima života i humanitarnom katastrofom?(Press LSV)♦\nTagsIvica Dačić Nenad Čanak\nFlorijan Biber: Kosovo glavni razlog što EK „gleda kroz prste“ Vučiću


Za nestalom ženom pretražuju se obale i korito rijeke Spreče – Haber.ba\nPolicija iz Petrova traga za Radojkom Vasić (59) iz Kakmuža čiji nestanak je prijavljen u utorak, 12. decembra.\nU potragu će danas biti uključeni i ronioci Specijalne antiterorističke jedinice MUP-a bh. entiteta Republike Srpske koji će pretraživati obale i korito rijeke Spreče, rečeno je “Srni” u Policijskoj upravi Doboj…\nIz policije navode da su prijavu o nestanku ženske osobe primili u utorak u 18.05 sati od njene rodbine koja je prijavila da se R.V. udaljila iz porodične kuće u nepoznatom pravcu tog dana oko 15.00 sati.\nPripadnici Policijske stanice Petrovo juče su pretraživali uže i šire područje naselja Kakmuž i drugih lokacija za koje postoje indicije da bi se ona mogla nalaziti na njima.\nTeme:izdvojeno, Petrovo, potraga, Spreča, žena


Policiji MUP-a TK-a 15 novih vozila, u toku nabavka pištolja u vrijednosti 100.000 KM – TuzlaInfo.ba\n06/12/2019 | 14:34\nU svojim obraćanu direktor Uprave policije Dževad Korman istakao je, da od finansijskog osamostaljenja Uprave policije MUP-a TK ovo realizacija prve veće nabavke vrijednosti oko 700.000 KM, a radi se o 14 putničkih motornih vozila, jednog specijaliziranog vozila za prevoz službenih pasa, a očekuje se isporuka četiri specijalizirana vozila za prevoz osoba lišenih slobode.\nTakođe, u toku je ralizacija nabavke i isporuka 200 policijskih uniformi sa obućom, kao i zimska obuća za kompletan policijski sastav Uprave policije MUP-a TK.\nIzvršena je nabavka dispečerskog centra za praćenje vozila i policije na terenu, kojom će se vršiti digitalno praćenje policijskih službenika, odnosno njihova detekcija, što će omogućiti racionalnije korištenje ljudskih resursa, a svakako i podići nivo same sigurnosti policijskih službenika. Sistem je pušten u probni rad, kojim je pokrivena nadležnost Policijske uprave Tuzla, a uskoro se očekuje pokrivanje cijelog Kantona navedenim sistemom.\nSvakako, nećemo stati na ovim nabavkama i očekujemo od Vlada TK da prepozna značaj materijalno tehničkog opremanja policije, jer samo dobro obučena, opremljena i dobro plaćena policija jeste garant sigurnosti našeg kantona – saopštili su iz MUP-a TK.


Kortni Kardašijan ponosna na svoje strije: Javno se hvali svojom fotografijom u kupaćem - BIGportal.ba\n12 Marta, 2020 12 Marta, 2020 0125\nKortni Kardašijan je nedavno priznala da se često sreće s negativnim komentarima, ali da je ovog puta iznenađena pozitivnim reakcijama.\nKortni je nadavno u intervjuu za aprilsko izdanje časopisa Health komentarisala sliku koju je objavila prošlog leta. Na neobrađenoj fotografiji ona pozira u jednodelnom kupaćem kostimu i ponosno otkriva svoje strije.\n“Strije na bokovima sam dobila u osmom razredu i nikada mi nisu smetale. Čak šta više, volim ih”, rekla je Kortni.\nIpak, ono što je iznenadilo su mahom pozitivni komentari ispod fotografije u kojima su njeni pratioci pohvalili to što nije fotošopirala fotku i što na taj način doprinosi u pokretu “Pozitivnost tela”.\nKortni je u istom intervjuu dodala da joj je izrazito važno da pruži dobar primer svojoj deci i da u želji da bude što jača mentalno, odlazi na terapije jednom do dva puta nedeljno. Istakla je da joj terapija pomaže i u borbi s negativnim komentarima s kojima se susreće na dnevnoj bazi.


HomeVestiSportskim objektima u Zrenjaninu potrebno podmlađivanje\nViše hiljada zrenjaninskih sportista tokom nedelje koristi sportske objekte za treninge i takmičenja. Nakon rekonstrukcije Hale „Medison“, gde sada istovremeno može da trenira pet klubova, očekuju se, između ostalog, i radovi na Domu borilačkih sportova kojem je potrebna sanacija krova, kao i završetak radova na sistemima grejanja i hlađenja u Kristalnoj dvorani.\nJavna ustanova Sportski objekti upravlja sa 11 objekata, koje besplatno koristi 95 klubova. Tokom nedelje kroz objekte prođe oko pet hiljada sportista kroz trenažne i takmičarske procese. Većinom je reč o starim objektima, a radi se na stvaranju što boljih uslova. Nastavlja se opremanje rekonstruisane Hale „Medison“, a radovi se očekuju i na drugim objektima.\n„Sutra ili prekosutra će biti raspisana javna nabavka, „Medison“ će biti opremljen teleskop tribinom sa 108 mesta. Sada je baš raspisana javna nabavka za sanaciju krova na Domu borilačkih sportova, pošto je u dosta lošem stanju i prokišnjavalo je dosta, kao i adaptaciju prostora gde se nalazi Rvački klub „Proleter“. Za narednu godinu nas očekuje od bitnih stvari sanacija cevovoda na velikom bazenu“, kaže Bojan Mijatov, direktor Javne ustanove Sportski objekti Zrenjanin.\nZrenjaninski sportski savez ima 180 članica, u preko 50 sportskih grana. Iz gradskog budžeta ove godine za sportsku infrastrukturu i programe klubova izdvojeno je oko 200 miliona dinara. Trenutno se radi na tri projekta zajedno sa republikom i pokrajinom.\n„U pitanju je renoviranje stadiona u Melencima, odnosno izgradnja novog, zatim završetak radova na Kristalnoj dvorani u sistemima grejanja i hlađenja. Ono što je najbitnije nas čeka naredne godine na našem Gradskom stadionu u Karađorđevom parku, izgradnja i renoviranje stadiona, izgradnja atletske staze, sa proširenjem određenih kapaciteta, svlačionica i parking prostora“, kaže Simo Salapura, pomoćnik gradonačelnika Zrenjanina.\nU Zrenjaninu će 2019. biti održano Evropsko studentsko prvenstvo u odbojci, a ovde će igrati i jedna grupa Evropskog seniorskog prvenstva za košarkašice, pa će i u Kristalnoj dvorani biti dodatnih adaptacija.\nSaradnja Doma zdravlja i Medicinske škole u Zrenjaninu


Maj 2018 – Adizes Southeast Europe\nZoran Mitrović 2018-06-13T16:53:51+00:00 16 Maj, 2018|Adizes SEE Novosti 2|0 Komentara\nAutor: Bo Jeghult Vreme je da pronađemo neophodna alternativna rešenja za nagrađivanje sposobnih lidera. Da li postoji mogućnost da se novac i vlasništvo koje podrazumevaju velikodušni ugovori ključnog osoblja iz samog vrha preduzeća dopune ili zamene nekom drugom varijantom koja bi se zasnivala na unutrašnjoj motivaciji? To bi bilo poželjno iz više razloga. Ne [...]\nZoran Mitrović 2018-06-13T16:57:04+00:00 8 Maj, 2018|Adizes SEE Novosti 2|0 Komentara\nTokom tranzicije u porodičnim kompanijama podjednaku pažnju je važno posvetiti i pripremi naslednika i pripremi porodica i pripremi osnivača i pripremi kompanija. Ova poslednja podrazumeva ne samo rad na organizacionoj profesionalizaciji već i na profesionalizaciji svih onih koje titulu menadžera nose. Potrebno je raditi ne samo na „hardveru“ – organizacionoj strukturi i procesima veći i [...]


Stanojević: Veoma smo motivisani! – Nadlanu.com\nStanojević: Veoma smo motivisani!\nObjavljeno 9. dec 2011. / 23:47:41\n"Motivisani smo i korektno smo radili ove nedelje. Oni su pobedili u poslednjoj utakmici, a na par su vodili pa izgubili na kraju. Njima je, kao i nama, preko potrebna pobeda i verujem da će igra biti agresivna", kazao je Stanojević na konferenciji za novinare.\nTrener crno-belih je istakao da će prolećni deo šampionata pokazati da li će prvenstvo biti neizvesno ili će Partizan, kao i prethodnih godina, o tituli odlučivati u direktnom duelu sa "večitim" rivalom Crvenom Zvezdom.\n"Videćemo u nastavku da li će prvenstvo biti neizvesno. Prošlih sezona smo imali situaciju da se u derbiju direktno odlučuje prvenstvo. Pratićemo meč Zvezde i Vojvodine ako budemo mirni na našoj utakmici", kazao je Stanojević.\nNa pitanje novinara da li će Partizan od početka prolećnog dela sezone početi sa formiranjem tima za kvalifikacije za evropska takmičenja, Stanojević je rekao da je to "svima želja".\n"Svima nam je želja da već u martu imamo formiran tim za, nadam se, Ligu šampiona. Ide se u tom pravcu, svi spominju budžete, ali je krucijalno da se ekipa održi na okupu. Teško je to, ali ćemo se truditi", istakao je Stanojević.\nIgrači Partizana posle utakmice idu na odmor, a okupljanje igrača je zakazano za 16. januar sledeće godine.\nMeč između Metalca i Partizana igra se sutra u 13.00 na stadionu u Lučanima.


Ruski mediji: NATO zaboravio na krvavi sukob u bivšoj Jugoslaviji | Magazin Restart\n„Stoltenberg je Rusiju optužio za „agresivne planove“ i pri tome zaboravio na krvavi sukob u bivšoj Jugoslaviji, kada su posleratne granice u Evropi prekrajane uz direktno učešće Severnoatlantske alijanse“, piše portal „Zvezda“.\nNATO nikako ne može da definiše svoj odnos prema Rusiji, pa je tako podnoseći godišnji izveštaj generalni sekretar Severnoatlantske alijanse Jens Stoltenberg izjavio da je savez spreman da se prema Moskvi odnosi sa poštovanjem, kao i da održi sednicu Saveta Rusija-NATO, tela koje ne funkcioniše već skoro dve godine, piše portal televizije Zvezda.\nMeđutim Stoltenberg je istovremeno optužio Rusiju za agresivnu politiku. Argumenti koje je pri tome naveo vrlo su čudni.\n„Rusija je potrošila velika materijalna sredstva na odbranu za poslednjih nekoliko godina. I to je dokaz da Moskva planira da koristi vojnu silu za promenu granica u Evropi. I to se događa prvi put posle završetka Drugog svetskog rata“, rekao je Stoltenberg.\nNa taj način generalni sekretar pokazao je da ne vidi razliku između napada i odbrane. Stoltenberg je zaboravio na krvavi sukob u bivšoj Jugoslaviji, kada su posleratne granice u Evropi prekrajane uz direktno učešće Severnoatlantske alijanse, piše „Zvezda“.\nPored svega Stoltenberg je izjavio da će članice NATO alijanse povećavati vojne budžete navodno i zbog pozicije Rusije i obećao novu pomoć Ukrajini, Gruziji i Moldaviji.


Android revija » UNICEF i Telenor: Nova tehnička oprema i dodatna obuka za romske medijatorke UNICEF i Telenor: Nova tehnička oprema i dodatna obuka za romske medijatorke – Android revija\nUNICEF i Telenor: Nova tehnička oprema i dodatna obuka za romske medijatorke\nSedamdeset i pet romskih zdravstvenih medijatorki danas je dobilo novu opremu i dodatnu obuku za rad u okviru projekta „Povezivanje“, koji realizuju Ministarstvo zdravlja, UNICEF Srbija i kompanija Telenor. Na ovaj nacin bice znacajno poboljsan i ubrzan proces evidentiranja i pracenja zdravstvenog statusa romskih porodica, kao i kvalitetnije informisanje i edukacija romske dece u Srbiji.\nProjekat zdravstvenih medijatorki pokrenulo je Ministarstvo zdravlja 2008. godine zeleci da unapredi zdravlje i kvalitet zivota Roma u Srbiji. UNICEF i Telenor su se prikljucili projektu „Povezivanje“ kako bi, organizovanjem dodatne obuke i obezbedjenjem kompjutera i mobilnih telefona, pomogli da se uspostavi sistem evidentiranja i pracenja zdravstvenog statusa romske dece i porodica, kao i pruzanja usluga u lokalnim zajednicama. Zahvaljujuci projektu, prvi put u Srbiji imamo bazu podataka o Romima koju koriste drzavne institucije.\n„Izuzetno nam je zadovoljstvo sto Ministarstvo zdravlja ucestvuje u projektu „Povezivanje“ sa nasim partnerima iz UNICEF-a i Telenora Srbije, kojima bih zeleo jos jednom ovom prilikom da se zahvalim na svemu što cine da ovaj projekat bude realizovan na što kvalitetniji nacin.\nDo sada je putem konkursa angazovano 75 zdravstvenih medijatorki u 60 opstina na teritoriji Republike Srbije, a za njihov rad u budzetu za 2015. godinu je opredeljeno 35 miliona dinara. Sve one su zaposlene pri Patronaznim sluzbama Domova zdravlja. Medjutim, kako njihov svakodnevni rad zahteva angazovanje na terenu u cilju povezivanja romske zajednice sa zdravstvenom sluzbom, edukaciju romske populacije u oblasti zdravstvene zastite, ucestvovanje u kampanjama promocije zdravlja i imunizacije, pomaganje Romima oko dobijanja osnovnih dokumenata, pomoc u opremi i obuci, koju ce danas dobiti im je neophodna kako bi njihov rad bio objedinjen i pravovremeno azuriran. Samo zajednickim radom i dodatnim ulaganjem u razvijanje projekta „Povezivanje“ medijatorke ce i dalje ciniti sponu izmedju naseg zdravstvenog sistema i romske populacije, koja ce na taj nacin imati priliku da bude prepoznata kao ravnopravni deo naseg drustva“, istakao je prof dr Berislav Vekic, drzavni sekretar u Ministarstvu zdravlja.\nMedijatorke ce, zahvaljujuci novoj opremi i pristupu internetu moci odmah da unesu podatke u bazu, a istovremeno biti u mogucnosti da sa romskim porodicama i decom podele sve edukativne materijale, urade online obuku, i sl. Na ovaj nacin, dodatno se unapredjuje efikasnost rada medijatorki na terenu.\n„Zdravstvena edukacija romske populacije izuzetno je znacajna. Obuke za zdravstvene medijatorke i dostupnost prilagodjenih edukativnih materijala uz modernu opremu za njihovo sprovodjenje, pomoci ce medijatorkama da zajedno sa romskim roditeljima rade na unapredjenju razvoja, bezbednosti, ishrane i celokupnog zdravlja i blagostanja romske dece”, istakao je Michel Saint-Lot, direktor UNICEF-a u Srbiji. On je zahvalio kompaniji Telenor koja je podrskom uvodjenju informaciono-komunikacionih tehnologija u rad zdravstvenih medijatorki jos 2010. godine otvorila put ka inovativnom pruzanju i pracenju usluga u romskim zajednicama. „Ucestvovanje u pruzanju pomoci deci treba da bude inspiracija za celi privatni sektor u Srbiji u promovisanju istinske drustvene odgovornosti i kulture davanja,” zakljucio je gospodin Saint-Lot.\nTokom prethodnih godina zdravstvene medijatorke su u potpunosti ispunile svoju ulogu spone izmedju zdravstvenog sistema i romske populacije. Znacajno se povecao pristup Roma zdravstvenim uslugama, duplo se smanjila smrtnost romske dece u romskim naseljima, a njihov rad pomogao je romskim porodicama da ostvare i mnoga druga prava koja im pripadaju.\n„U okviru projekta, zahvaljujuci nasim servisima, znanju, opremi i mobilnom internetu, zdravstvene medijatorke uspevaju da povezu Rome sa razlicitim institucijama i tako im pomognu da nauce da ostvaruju svoja gradjanska prava. Do sada, obavljeno je 170.278 poseta i ukupno je registrovano 140.408 Roma iz nehigijenskih naselja. Nasa privilegija je da poslujemo u industriji koja je jedan od kljucnih pokretaca promene i odrzivosti. Stalna teznja za promenama cini nase poslovanje odrzivim, a ono se bazira na cvrstom uverenju da je nas zadatak da pomognemo ljudima kako bi na najbolji nacin iskoristili prednosti povezanosti. Nova tehnička oprema, kao i unapredjena baza za evidentiranje predstavljaju sledeci korak u okviru Telenorove strategije Internet za sve,“ rekla je Marija Vujanic, Direktorka komunikacija i spoljnih poslova kompanije Telenor.\nUNICEF i Telenor: Nova tehnička oprema i dodatna obuka za romske medijatorke was last modified: October 27th, 2015 by Goran Aničić\nHTC One E9+ Dual SIM dostupan u Telenoru\nVip mobile podržava sport\nLG Optimus L7 II i ZTE Blade...\nKroz Telenor mrežu 12 miliona poruka u...


Radnici "Goše": Propao dogovor o prekidu štrajka\nRadnici “Goše”: Propao dogovor o prekidu štrajka\nPredsednik Štrajkačkog odbora “Goše” Milan Vujičić izjavio je da ih je rukovodstvo ove fabrike obavestilo da ne važi dogovor sa predstavnicima Ministarstva privrede da im vladina Agencija za osiguranje i finansiranje izvoza (AOFI) kreditira posao sa Iranom, zbog čega su prethodno doneli odluku da prekinu štrajk.\n“Kao iz vedra neba direktor Milutin Šćepanović saopštio nam je da Vlada Srbije ne podržava usmeni dogovor sa državnim sekretarom Ministarstva privrede Milunom Trivuncem i direktorom AOFI”, rekao je Vujičić za Radio Slobodna Evropa. “Oni su nam dali ponudu kako i šta da se odradi, međutim ministar privrede Goran Knežević i Vlada Srbije javili su nam da oni ne stoje iza toga, da moramo da počnemo da radimo, pa kada zaradimo da primimo platu”, dodao je Vujičić. Inače, juče u toku dana radnici “Goše” odlučili su da počnu da rade čim im Agencija uplati po 30.000 dinara. Prema usmenom dogovoru, AOFI je trebalo da im da kredit od 20 miliona dinara za izvoz vrata za vagone u Iranu, za posao koji je započet pre godinu dana, a uplata bi bila namenjena za nabavku materijala i radničke plate. Vujičić kaže da su radnici duboko razočarani zbog ovog obrta koji se dogodio u samo nekoliko sati. Međutim, u Ministarstvu privrede za N1 su kazali da ostaju pri dogovoru, dok direktor fabrike Milutin Šćepanović objašnjava da su radnici pogrešno razumeli sporazum – kaže da će novac biti uplaćen, ali onda kada “Železnicama Srbije” budu isporučena dva napravljena vagona.\nPodsetimo, ministar privrede Goran Knežević ocenio je da je stečaj “jedini lek” za “Gošu. Inače, zaposleni u “Goši” u štrajku su zbog neisplaćenih zarada od 2014. godine, nepovezanog radnog staža i neoverenih zdravstvenih knjižica. Zbog teške materijalne situacije jedan radnik je 22. marta izvršio samoubistvo. “Goša” zapošljava 358 ljudi i bila je u vlasništvu slovačke firme “Žos Trnava”, koja ju je prodala kiparskoj kompaniji “Lisnart” za 4,2 miliona evra.\nPredložene hitne izmene zakona o BIA, veća ovlašćenja direktoraAuto-puteva ima 200 kilometara više nego pre tri godine


FBiH: U protekla 24 sata registrirana 742 slučaja COVID-19, prijavljeno 12 smrtnih ishoda - Federalno ministarstvo zdravstva: COVID19\nFBiH: U protekla 24 sata registrirana 742 slučaja COVID-19, prijavljeno 12 smrtnih ishoda\nObjavljeno: 22.09.2021 ; Ažurirano: 22.09.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 3.039 uzoraka, od kojih su 742 pozitivna na COVID-19. Novi slučajevi registrirani su u svim kantonima/županijama u Federaciji BiH.\nU Federaciji BiH do sada su testirana ukupno 844.674 uzorka, a COVID-19 je potvrđen kod 148.908 osoba.\nU protekla 24h, u Federaciji BiH prijavljeno je 12 smrtnih ishoda, i to u Srednjobosanskom, Zeničko-dobojskom, Zapadnohercegovačkom, Posavskom, Tuzlanskom i Kantonu Sarajevo, dok su 4 smrtna ishoda prijavljena retroaktivno. S današnjim danom, broj smrtnih ishoda na području Federacije BiH je 5.875.


Vučić: Pokušaćemo da nagradu za olimpijsko zlato povećamo na 50.000 evra\nBeta 6. oktobra 2015. 17:00\nPredsednik Vlade Srbije Aleksandar Vučić primio je danas reprezentativce Srbije u odbojci, kajaku i veslanju koji su osvojili medalje na međunarodnim takmičenjima i najavio da će za Olimpijske igre u Riju država povećati visinu novčanih nagrada za osvajače medalja za 20 do 30 odsto.\n„Mi smo na vas ponosni, jer ste Srbiju predstavili na najbolji način. Bilo mi je puno srce da vas vidim kako se borite i kada je cela sala protiv vas i kada navija za vas“, kazao je Vučić na prijemu u Vladi Srbije.\nOn je istakao da je zadatak Vlade da obezbedi sportistima bolje uslove nego u prošlosti, najavljujući da će nagrade za osvajače medalja na Olimpijskim igrama u Riju biti povećane.\n„Sada novčana nagrada za zlato iznosi 35.000 evra, a mi ćemo pokušati da to podignemo na 50.000 evra i to ćemo isplatiti prvog dana po povratku iz Brazila. Naše je da pokažemo da država u okviru svojih mogućnosti zna da poštuje vaš rad“, kazao je Vučić i dodao da očekuje još veće uspehe srpskih sportista u olimpijskoj 2016. godini.\nMinistar sporta Vanja Udovičić kazao je da će se država potruditi da ispuni sva obećanja data sportistima, a da je na njima da osvajaju još sjajnije medalje.\nKapiten ženske odbojkaške reprezentacije Srbije Maja Ognjenović zahvalila je premijeru i Vladi na podršci i obezbeđivanju svih potrebnih uslova za kvalitetne pripreme.\nU ime kajakaša i veslača na podršci Vlade zahvalili su Marko Novaković i Miloš Vasić.\nSportisti su premijeru poklonili odbojkašku loptu i dres reprezentacije, dres kajakaša kao i maketu čamca.\nŽenska odbojkaška reprezentacija osvojila je bronzanu medalju na Evropskom prvenstvu, održanom u Belgiji i Holandiji, dok su kajakaši i veslači osvojili medalje na Svetskim


Republika / (VIDEO) Ljilja Smajlović počistila patos sa Ćulibrkom: Nemojte redakciju da shvatamo kao ono što radi N1\nutorak, 2. 2. 2021.| 10:23\nU jutarnjem programu "Uranak" na televiziji "K1" kod Jovane Janković desilo se pravo malo očitavanje lekcije.\nUranak kod Jovane\nGosti ove Emisije bili su glavni urednik NIN-a Milan Ćulibrk i predsednica Suda časti Udruženja novinara Srbije Ljiljana Smajlović.\nPolemika se povela oko optuživanja ko je odgovoran za sadržaj koji se plasira u medijima kao i ko donosi odluke.\nĆulibrk se našao uvređenim jer mu je dodeljena etiketa Đilasovog i Miškovićevog čoveka, a ne smatra uvredom kada nekog drugog lično on etiketira makar i kroz aludiranje kao što je to učinio upravo Ljiljani Smajlović kada je spomenuo da ona radi "brže,jače bolje". Upravo ta parola je bila u predizbornoj kampanji predsednika Srbije Aleksandra Vučića što je očigledno koji mu je bio krajnji cilj.\nVidevši da se našao u nebranom grožđu, vidno nervozan Ćulibrk je počeo da se izvlači, i opravdava da odluke o objavljivanju vesti ne donosi redakcija, već glavni urednik i kolegijum i da je glupo da se redakcija meša u to.\nA kako ga je Ljiljana Ćulibrka poklopila pogledajte u snimku ispod.\nSrbija Beograd Milan Ćulibrk Jovana Joksimović Ljiljana Smajlović Uranak


Mijić: Ulični protesti su pretnja miru u Vojvodini | Autonomija\nMijić: Ulični protesti su pretnja miru u Vojvodini\nTeško je razumnom čoveku objasniti koji su razlozi centralne vlasti da organizuje proteste protiv regionalne vlasti\nPredsednik Pokrajinskog odbora Liberalno-demokratske partije Dušan Mijić podržao je danas inicijativu da Skupština Vojvodine usvoji Predlog deklartacije o zastsiti ustavnih i zakonskih prava Vojvodine i najoštrije osudio pokušaje rušenja pokrajinske vlasti „na ulici“.\n„Teško je objasniti koji su razlozi centralne vlasti da organizuje proteste protiv regionalne vlastikoja, kroz institucije, traži poštovanje Ustava i zakona. Umesto da se problemi rešavaju u institucijama sistema, ponovo je bilo ulici prepušteno da vaninstitucionalno pokušava menjati stvarnost“, naveo je Mijić u saopštenju za javnost.\nOn je ocenio da su pretnje smrću koje su upućene predsedniku Vlade Vojvodine Bojanu Pajtiću, vrlo jasna „pretnja miru“ u Vojvodini i zatražio od nadležnih da otkriju ko stoji iza njih.\nEvropski pokret osudio pretnje Pajtiću\nEvropski pokret u Srbiji najoštrije je danas osudio pretnje smrću koje su upućene predsedniku Vlade Vojvodine Bojanu Pajtiću i ocenio da je pokrajinski premijer u poslednjih mesec dana izložen „najprimitivnijem javnom linču“.\n„Pozivamo predstavnike svih političkih stranaka da se politički dijalog premesti sa ulice u skupštinu“, navela je novosadska podružnica Evropskog pokreta u saopštenju za javnost.\nOcenjuje se da poslednji fizički i verbalni napadi na lidere stranaka koje predstavljaju opoziciju vladajućoj republičkoj koaliciji, kao i stvaranje atmosfere straha i nesigurnosti kod građana Vojvodine pokazuju „pravo lice“ politike koju vodi republička vlada, a za koju se verovalo da je napravila otklon od destruktivne politike koju su vodile devedesetih godina.


Jeftini letovi iz Larnake za Tursku - Avionske karte Larnaka Turska - eSky.ba\nLetovi iz Larnake za Tursku\nPretražite letove iz Larnake za Tursku\nProvjerite najbolje ponude letova iz Larnake za Tursku\nZa rutu iz Larnake za Tursku nema direktne veze\n✔ Postoje li posebne ponude za letove iz Larnake za Tursku na eSky.ba?\n✔ Mogu li se pobrinuti za osiguranje prilikom rezervacije leta iz Larnake za Tursku?\n✔ Ako rezerviram let iz Larnake za Tursku, mogu li rezervirati ujedno i smještaj?\n✔ Koje avio-kompanije nude letove iz Larnake za Tursku?\nBudite sigurni, da na eSky.ba ponuda letova iz Larnake za Tursku uključuje ne samo niskotarifne avio-kompanije, već i one koje su specijalizirane za visoki standard.\nPopularne avio kompanije na ruti Larnaka - Turska\nJeftini letovi za Kipar Jeftini letovi sa Kipra Jeftini letovi za Nikoziju Jeftini letovi iz Nikozije Jeftini letovi za Kaohsiung Jeftini letovi iz Kaohsiunga\nJeftini letovi za Sjedinjene Američke Države Jeftini letovi iz Sjedinjenih Američkih Država Jeftini letovi do Enontekio Airport Jeftini letovi od Enontekio Airport


Vreme 934 - Meridijani -->\nBangkok: Blokada režima\nDesetak hiljada demonstranata nezadovoljnih odlukama tajlandske vlade zaposelo je u utorak ujutro privremeni kabinet premijera u napuštenom aerodromskom terminalu Don Mueang severno od prestonice. Policija je saopštila da je povređeno deset osoba – osmoro vladinih pristalica ranjeno je u sukobu sa demonstrantima iz redova promonarhističke koalicije koja sebe naziva "Narodni savez za demokratiju" (PAD), čiji je cilj rušenje vlade. Oko 10.000 pristalica PAD-a odevenih u žuto (znak odanosti kralju) pristiglo je rano ujutro pred Don Mueang, dok se hiljadu aktivista uputilo ka novom međunarodnom Suvarnabhumi aerodromu. Oni su u ponedeljak okružili zgradu parlamenta u Bangkoku i naterali poslanike da odlože važnu sednicu, dok je zgrada vlade zauzeta još 26. oktobra i premeštena u zgradu stare vazduhoplovne luke Don Mueang. U sukobu učestvuju protivnici i pristalice bivšeg premijera Taksina Šinavatre koji živi u izgnanstvu, popularan je među seoskim stanovništvom na severu zemlje i omražen među elitom u Bangkoku. PAD je dobrim delom zaslužan za pad prethodne vlade, a trenutno pritiska vladu Somchaja Vongsavata. PAD se protivi bilo kakvoj narodnoj demokratiji koja "podstiče korupciju", pa je letos predložio novi politički sistem u kojem će se 70 odsto zastupnika u parlamentu imenovati, a ne birati.\nKolombo: Brojanje žrtava\nBitka za pobunjeničko uporište Kilinočiči na Šri Lanki nastavila se u ponedeljak u regiji pogođenoj monsunskim kišama praćenim bujicama, javlja agencija Rojters, dodajući da se uvećava broj žrtava u trodnevnim sukobima.\nVojska Šri Lanke, koja je pre dve nedelje prvi put od 1993. godine osvojila celu zapadnu obalu, nastavila je da napreduje prema Kilinočičiju, samoproglašenoj prestonici pobunjeničkih Tigrova za oslobođenje Tamilskog Eelama (LTTE). Vojska je u ponedeljak objavila da je ubila 120 boraca LTTE-a i pri tom izgubila 27 svojih vojnika. Različite podatke objavio je pobunjenički LTTE na veb-stranici www.TamilBNet.com – po njima, nastradalo je 78 neprijateljskih vojnika tokom vikenda i još 43 vojnika u sukobu nekoliko kilometara zapadnije. Tigrovi od 1983. ratuju za uspostavljanje nezavisne države manjinskih Tamila na ostrvu Šri Lanka, tvrdeći da su decenijama marginalizovani pod svim vladama većinskih Sinhaleza. Tigrovi nemaju podršku velikih sila – EU, SAD i Indija imaju LTTE na popisu terorističkih organizacija.\nBeč: Bez promene\nNova vlada Austrije položiće zvaničnu zakletvu u utorak 2. decembra pred predsednikom Hajncom Fišerom, saopšteno je iz kabineta predsednika. Fišer je zadovoljan što je uspešno dogovorena nova vlada: "Delotvorna i stabilna vlada mora što pre da preuzme posao u interesu zemlje", kazao je Fišer. Koalicioni partneri socijaldemokrate i narodnjaci složni su da u 2009. godini smanje poreze na 2,7 milijardi evra zbog manjeg ekonomskog rasta u zemlji i povećanja nezaposlenosti. Novi kancelar je socijalista Verner Fajman. Na čelu ministarstva finansija biće Josef Prel, vođa Narodne partije, koji je ujedno i vicekancelar. Ministarka spoljnih poslova Ursula Plasnik juče je podnela ostavku, a na njeno mesto dolazi dojučerašnji zamenik predsednika parlamenta narodnjak Mihael Špindeleger. Plasnikova je podnela ostavku zbog nezadovoljstva programom nove vlade koji ostavlja otvorenu mogućnost za održavanje nacionalnih referenduma o budućim pitanjima vezanim za EU. Upravo insistiranje socijalista na referendumu po EUtanjima bilo je razlog za cepanje ove iste koalicije i raspisivanje prevremenih parlamentarnih izbora.\nLima: Novi-stari savezi\nRuski predsednik Dmitrij Medvedev poručio je novoizabranom predsedniku SAD Baraku Obami da odustane od planova da instalira antiraketni štit u zemljama za koje Moskva smatra da su u njenoj sferi interesovanja, javlja AFP. Ruski predsednik je novinarima u Limi, gde se održava Azijsko-pacifički forum, takođe rekao da se nada boljim odnosima sa administracijom budućeg predsednika Amerike. Ruski predsednik zračio je optimizmom kada su ga novinari pitali da li postoji šansa da zaustavi planove o postavljanju raketnog štita: "Mislim da postoji šansa zato što je pozicija Bušove administracije bila ekstremno nefleksibilna po tom pitanju, dok novoizabrani predsednik ima više dobre volje." Tokom svoje latino-turneje, ruski predsednik posetio je četiri najveća oponenta Sjedinjenih Država, uključujući Kubu i Venecuelu, istakavši da je došlo vreme da se ožive "privilegovane veze" sa zemljama Latinske Amerike, kakve su bile u sovjetsko vreme. "Sa mnogim latinoameričkim zemljama imali smo u sovjetsko vreme ozbiljne, snažne veze. Došlo je vreme da se one obnove", rekao je ruski predsednik.\nKriza automobilske industrije - Nemačka >


Vojvođanskim vinarima 60 miliona dinara\nTanjug 7. septembra 2018. 14:20\nSREMSKI KARLOVCI – Potpredsednik Pokrajinske vlade Đorđe Milićević i pokrajinski sekretar za poljoprivredu, vodoprivredu i šumarstvo Vuk Radojević, uručili su danas, na Institutu za vinogradarstvo i voćarstvo u Sremskim Karlovcima, vojvođanskim vinarima prve ugovore za investicije u nabavku opreme za proizvodnju vina.\nUkupna vrednost investicije je 60,6 miliona dinara, od čega je Pokrajina obezbedila polovinu bespovratnih sredstava, saopštila je Pokrajinska vlada.\n„Prošle godine je Pokrajinski sekretarijat za poljoprivredu počeo sa subvencionisanjem novih zasada u vinogradarstvu, a ove godine po prvi put subvencioniše nabavku opreme“, kazao je Milićević i dodao da je za vinogradare u Vojvodini veoma značajna i nabavka vinskog analizatora, koji je Pokrajinska vlada finansirala sa 17 miliona dinara.\n„U prethodnom periodu, nažalost, nije prepoznata potreba ulaganja u vinogradarstvo i vinarstvo, pa je nova Pokrajinska vlada tu oblast uvrstila u jedan od prioriteta“, kazao je Radojević i naveo da su proše godine uložena značaja sredstva za nabavku stubova za podizanje zasada vinove loze, a ove godine za nabavku opreme.\nVrednost tih investicija je oko milion evra, a potpisano je 44 ugovora.


Petković: Sofronijević je ranjen na pragu svoje kuće zbog svog imena i prezimena\nOktobar 20, 2021 11:44\nDirektor Kancelarije za Kosovo i Metohiju dr Petar Petković obišao je danas Srećka Sofronijevića iz Zvečana, ranjenog prošle nedelje u Zvečanu, prilikom upada jedinica Rosu na sever Kosova.\n“Metak koji je primio Srećko Sofronijević je bio namenjen čitavom srpskom narodu na severu KiM, i zato s pravom mogu da kažem da je Sofronijević simbol stradanja srpskog naroda od svog terora koji doživljava od strane Prištine i Aljbina Kurtija. Ono što je poseban utisak jesu i reči Srećka Sofronijevića da njega ne bole njegove rane, već da ga boli teror koji se svakodnevno od strane Prištine vrši nad našim narodom, kako južno tako i severno od Ibra. Srećko Sofronijević je hrabar čovek, otac dvoje dece i pogođen je ispred svoje kuće u Rudaru, samo zbog toga što nosi srpsko ime i prezime”, rekao je Petković.\nNaveo je da je Sofronijević domaćin čovek, da mu nije žao što je ranjen, ali da mu je teško što nije sada sa svojom porodicom.\nPetković je Sofronijeviću preneo i pozdrave predsednika Aleksandra Vučića koji se svakodnevno interesuje za Srećkovo zdravstveno stanje.\n“Ono što želim ovom prilikom da poručim je da se dobro zagleda u rane Serćka Sofronijevića i onaj deo međunarodne zajednice koji je podržao Aljbina Kurija u njegovoj suludoj nameri da osvaja sever i vrši teror i puca na Srbe na severu KiM. Ovako nešto nikada više ne sme da se ponovi. Junačke rane Srećka Sofronijevića govore o tome koliko je srpski narod žrtva na KiM, ali govore i o tome koliko je odlučan naš narod na KiM da pobedi život”, istakao je Petković.\nDirektor Urgentnog centra u Beogradu Marko Ercergovac rekao je da je Sofronijević u stabilnom stanju.\n"Nadamo se da će u skorije vreme da se vrati svojoj kući i nastavi sa rehabilitacijom. Nema komplikacije koje bi bile vitalne, a vreme će pokazati njegov pun oporavak", rekao je Ercegovac novinarima.\nSofronijević je nakon ranjavanja iz vatrenog oružja u teškom stanju primljen u KBC Kosovska Mitrovica. Nakon zbrinjavanja rana u KBC Kosovska Mitrovica, Sofronijević je prebačen u Beograd na dalje lečenje u Univerzitetsko kliničko bolnički centar Srbije (UKCS).\nZemljotres na području Uroševca 17\nBolja epidemijska situacija, i sledeće nedelje neposredna nastava u svim školama 18\nGeneral Milan Mojsilović razgovarao s komandantom Kfora 28\nMihajlović: Region mora energetski da se poveže 21\nPočela gradnja brze pruge i na delu od Novog Sada do Kelebije 21


Ivan S. 31. oktobra 2012.\nIako se sa pojavom prenosivih uređaja koji nam omogućavaju da deo svojih obaveza obavimo u hodu kao što su mobilni telefoni novije generacije ili iPad-ovi može videti tendencija odvajanja od fiksnog fizičkog mesta na kojem se obavlja neki posao, ne treba ignorisati globalni trend da ljudi postaju sve sedentarniji, i da je u velikom broju slučajeva jedina fizička aktivnost u toku dana ona koju obavimo sa namerom i za koju odvojimo posebno vreme.\nU svetu gde nije potrebno ustati sa stolice kako bismo se čuli i videli sa nekim preko socijalnih mreža i uređaja za komunikaciju, u kojem uvek postoji nešto zanimljivo na TV-u ili internetu što će nas zadržati još sat-dva, u okruženju koje iz godine u godinu postaje sve gojaznije i nezdravije, postalo je izuzetno bitno fokusirati se na načine da se u ljudima rano, dok su još u razvoju, probudi svest i potreba za većom fizičkom aktivnošću.\nMeđutim, studija koja je izašla u časopisu BMJ, a koja je pokušala da na jednom mestu okupi i uporedi rezultate trideset eksperimenata sprovedenih u poslednjih dvadesetak godina koji su se bavili pitanjem fizičke aktivnosti kod dece, pokazala je da su efekti i uticaj programa vežbi u školama na vanškolske aktivnosti veoma ograničeni.\nU većini slučajeva, očekivanje da će vežbanje ohrabriti decu da budu sveukupno aktivnija nije se pokazalo tačnim. „Generalno govoreći, dobro dizajnirani, primenjeni i u najboljoj nameri napravljeni programi fizičke aktivnosti, čak i oni u trajanju od 90 minuta, nisu deci doneli više od četiri minuta dodatnog hodanja ili trčanja u toku dana.“\nZbog čega se ovo dešava? Autori navode nekoliko teorija, najrealnija od kojih je ona da nakon programa fizičke aktivnosti deca osećaju kako su dovoljno „uložila“ tog dana i zbog toga svesno ili nesvesno provode ostatak dana ekstra-sedentarno ispred televizora ili za kompjuterom, kompenzujući vreme provedeno bavljenjem sportom. Druga, takođe validna teorija je da su programi fizičke aktivnosti dizajnirani tako da se obavljaju u periodu dana kada bi deca svakako bila aktivna, i da na taj način oni ne predstavljaju nikakav dodatni podsticaj.\nKoja god teorija bila tačna, postavlja se pitanje da li ovo znači da su ovakvi programi suvišni i da bi trebalo da budu eliminisani? Odgovor autora je apsolutno ne. Postoje veoma jaki naučni dokazi da aktivna deca postaju aktivni odrasli i da su aktivna deca mnogo ređe gojazna. Iz tog razloga rezultati ove studije trebalo bi da nas motivišu da pronađemo neko bolje rešenje, ne da dignemo ruke i odustanemo od njega.\nKao jedno od rešenja pominje se veće angažovanje roditelja, ali i građenje sigurne okoline za decu da u njoj budu aktivna. Jedna studija iz 2011. pokazala je da je najbolja determinanta koliko će se deca kretati ili ne njihovo lokalno okruženje. Deca sa više prilike da budu napolju u sigurnom, dobro osmišljenom prostoru, imala su mnogo veće šanse da vreme provedu napolju igrajući se. U vremenu kada se pojam igre vezuje više za sate provedene za kompjuterom, stvaranje takvog okruženja postaje mnogo bitnije nego ranije.\nPrethodno\tŠta se čitalo prethodne nedelje - 30.10.2012.\nSledeće\tImate problem sa povredama? Možda vam je potrebno više sna


MANIFESTACIJE Projekt uključenja omladinske populacije nacionalnih manjina\nMladi iz Prnjavora, Travnika, Sarajeva, Visokog i ostalih gradova imali su priliku da zajedno provedu više od 10 dana na pripremnoj obuci, kampu i zadacima na koje su raspoređeni tokom trajanja Evropskog olimpijskog festivala mladih (EYOF) u organizaciji Sarajeva i Istočnog Sarajeva.\nEYOF-a 2019 je bila sjajna prilika da puno nauče, upoznaju nove ljude, te su zaključili kako su njihovi roditelji imali Olimpijadu, a oni EYOF.\nKoordinator projekta Goran Žlof iz Udruženja "Drvo života" zahvalio je volonterima na angažmanu i poručio im kako su opravdali očekivanja, te da se nada da će naučeno imati priliku upotrebljavati u životu i da će očuvati stečena prijateljstva.\nS iskustvom volontiranja na EYOF-u, kako je kazala Lara Grgić iz Olimpijskog komiteta BiH, volonteri imaju otvorenu mogućnost da apliciraju i za volontiranje na Olimpijskim igrama i narednom EYOF-u, saopćeno je iz CRS-a.\n- Sljedeća Olimpijada je u Tokiju, sljedeći EYOF u Azerbejdžanu, uskoro se otvaraju aplikacije i postoji šansa da se nađete i tamo - potrebni su vam želja i upornost, a preduvjete ste s ovim već dobili - kazala je Grgić.\n"PRO-Budućnost" je USAID-ov projekt, koji provodi CRS u saradnji sa Caritasom BiH, Institutom za razvoj mladih KULT, Forumom građana Tuzla (FGT), Helsinškim parlamentom građana Banja Luka (hCA) i Nansen dijalog centrom Mostar (NDC).


RAIFFEISEN BANKA VEĆ TRADICIONALNO PRUŽILA PODRŠKU DIPLOMATSKOM ZIMSKOM BAZARU\nBanka podržala dobrotvorni događaj koji je proteklog vikenda održan u Sarajevu\nNajveći Bazar do sada sa preko 40 izlagača\n(Sarajevo, 05.12.2016.) – „U mjesecu zimskih prazničnih radosti, drago nam je što smo bili dio ovako plemenitog događaja čiji je cilj prikupljanje novca u humanitarne svrhe. Upravo ovo je nešto što svi trebamo zajednički podržati i doprinijeti ispunjenju višeg cilja a to je pružanje pomoći onima kojima je najpotrebnija. Stoga me iskreno raduje uspjeh ovogodišnjeg Bazara i nadam se da će ova priča i događaj nastaviti da raste i razvija se i u godinama koje slijede“, izjavio je Karlheinz Dobnigg, predsjednik Uprave Raiffeisen banke, te dodao da Banka ovaj projekat podržava dugi niz godina.\nPodrška je ove godine realizovana kroz nešto drugačiji koncept. Raiffeisen banka je bila sponzor Muzičkog kutka u kojem je održan cjelodnevni program učenika Srednje muzičke škole iz Sarajeva. Najboljeg izvođača u Muzičkom kutku Banka je nagradila sa 300 KM. Također, Banka je obezbijedila i dio nagrada za tradicionalnu tombolu Diplomatskog zimskog bazara.\nPoslujući u skladu s principima svoje strategije održivosti, Banka podržava brojne humanitarne projekte usmjerene na pomoć djeci i osobama sa posebnim potrebama.\nDiplomatski zimski bazar, jedan od najvećih humanitarnih događaja godine, spaja internacionalnu i lokalnu poslovnu zajednicu, a sva prikupljena sredstva se usmjeravaju udruženjima koja pomažu djecu s posebnim potrebama, djecu bez roditeljskog staranja i djecu čije su porodice u stanju socijalne potrebe.


Za dva mjeseca iz Srbije u BiH ušlo više od 7000 migranata\tŽurnal - Jedina slobodna teritorija\nObjavljeno: 07.11.2019. u 10:45h\nOtkako je pripadnike SIPA-e na istočnoj granici zamijenila Žandarmerija MUP-a Republike Srpske, za samo dva mjeseca iz Srbije je na teritoriju BiH ušlo preko 7000 migranata. Mjesečni prosjek za prvih osam mjeseci ove godine, odnosno do povlačenja SIPA-e, bio je 2300 migranata. Nakon što je MUP RS započeo patroliranje s Graničnom policijom BiH, mjesečni prosjek registrovanih migranata se popeo na 3885. Istovremeno, od septembra je sve manji broj migranata koje je Granična policija BiH u saradnji sa MUP-om RS-a odvratila od ulaska u BiH.\n"Kada su u pitanju podaci o broju osoba odvraćenih od pokušaja nezakonitog prelaska državne granice na ulazu u BiH za 2019. godinu, može se zaključiti da je od septembra primjetan trend pada. Međutim, isti se ne može dovesti u vezu sa obustavom angažmana pripadnika SIPA-e. Radi se o redovnom sezonskom trendu pada koji kontinuirano biva zabilježen završetkom ljetnih mjeseci i dolaskom hladnijeg vremena", objašnjavaju za Žurnal iz Granične policije BiH.\nNajviše ih je registrovano u julu, kada je zabilježen ulazak 4166 migranata. U svim drugim ljetnim mjesecima koje ističe Granična policija BiH, broj registrovanih migranata koji su ušli u BiH manji je nego tokom hladnijih mjeseci kada na granici nije bilo pripadnika SIPA-e. U maju je, tako, zabilježen ulazak 2884 migranta. Tokom juna ih je registrovano 2109, u julu ih je, već smo napisalo, bilo 4166, dok je u avgustu zabilježeno 3118 migranata. Onda se u "hladnijem" septembru, na osnovu bilateralnog dogovora Zorana Galića i Perice Stanića, SIPA povukla sa granice između Srbije i BiH, pa se broj migranata počeo povećavati.\nZajedničke snage Granične policije BiH i Žandarmerije Republike Srpske u septembru su na teritoriju BiH propustile 3812 migranata, dok je u oktobru na teritoriju BiH, uglavnom iz Srbije, ušlo 3958 migranata. Istovremeno, broj migranata koje je Granična policija zajedno sa Žandarmerijom spriječila da uđu u BiH, tokom septembra i oktobra znatno smanjio. To priznaju i u Graničnoj policiji BiH, ali ne žele saopćiti konkretne brojeve. Međutim, otkako je "broj odvraćanja u kontinuiranom padu tokom hladnijih mjeseci", za prva dva mjeseca jeseni na teritoriju BiH je ušlo 7770 migranata i to, uglavnom, iz Srbije.\n"Pripadnici Granične policije nisu zabilježili nijedan incident sa vlastima Republike Hrvatske vezano za vraćanje migranata", kazao je u septembru za Večernji list ravnatelj Granične policije BiH Zoran Galić.\n"U navedenom periodu smo hrvatskim sigurnosnim organima izručili 10.003 osobe", zvanični je odgovor slovenačke policije dostavljen našim kolegama u toj državi.


Klasika danas više nego ikad - Kultura - Dnevni list Danas\nPočetna » Kultura » Klasika danas više nego ikad\nBeogradske muzičke svečanosti od 6. oktobra, 51. put\nKlasika danas više nego ikad\nBeogradske muzičke svečanosti, otpočinju svoj novi život, rekao je gradski sekretar za kulturu Ivan Karl najavljujući 51. izdanje festivala klasične muzike na konferenciji za novinare u Skupštini grada, održanoj danas.\n0Piše: K. D. 02. oktobra 2019. 19.44\nIdeja je da se publika podmladi, istakao je Karl, a program približi mlađim generacijama koje muziku u velikoj meri konzumiraju sa mobilnih telefona, da im se na vreme otkrije klasična muzika kako bi kasnije više posećivali koncerte. Otud i slogan „Klasika danas više nego ikad“, jer postoji želja da se publika koja treba da nastavi tradiciju Bemusa, jednog od najstarijih gradskih festivala, privuče na duže staze. Direktor Cebefa Damir Handanović u tom smislu istakao je koncert Vanese Mej kao događaj koji komunicira sa mlađom i sa starijom publikom.\nBojan Suđić, umetnički direktor festivala, najavio je da se svečano otvaranje 6. oktobra na kome nastupaju operske zvezde Anđela Georgiju i Čarls Kastronovo uz orkestar RTS, preseljava iz Sava centra u Kolarčevu zadužbinu. Razlog ovome je taj da i pored glamura koji nudi Velika dvorana SC, Kolarac ipak daje posebne tehničke uslove za održavanje ovako specifičnog događaja i obezbeđuje publici intimniji kontakt sa izvođačima, a osluškivale su se i sugestije, molbe ljubitelja muzike i vokalne umetnosti.\nSuđić je, kako je rekao, pratio radove prethodnih selektora, razvoj festivala, mišljenja i spolja i iznutra, sve koncerte koji su bili uklopljeni manje ili više u celinu, sva osporavanja, krize – ozbiljno ih uzimajući u obzir. Istakao je da mu je važno bilo da 51. Bemus u sebe utka iskustva prethodnih festivala, da se izbegne tendencija koja kod nas postoji, a to je da se istorija meri od nas, već da se raniji rad i iskustva prethodnika takođe uvažavaju posebno kada je reč o festivalu sa dugom tradicijom.\nLJubiša Jovanović, naš doajen flaute, naglasio je da je velika čast za njega da nastupi na Bemusu, posebno jer na ovom festivalu obeležava 40 godina umetničkog rada, a osvrnuo se na neverovatnu slučajnost da je pre 40 godina na Bemusu nastupio 8. oktobra, što je datum njegovog koncerta i ove godine.\nTrubač Stjepko Gut izrazio je zadovoljstvo što nastupa sa velikanom trube Duškom Gojkovićem i džez orkestrom RTS. Prva srpska simfonijska džez svita je naziv projekta koji je Gut radio sa Bojanom Suđićem pre skoro deceniju, a predstavio je stare pesme i motive koje su preživele vekove. U ovoj sviti dobile su simfonijsko ruho, dok je džez je osnova svega toga. Gut se osvrnuo na džez obrazovanje u Srbiji sa pohvalama i istakao Srbiju kao najnapredniju čak u Evropi, uzimajući u obzir broj i kvalitet izvođača koji se školuju. Što se koncerta u Beogradu na Bemusu tiče rekao je da će Duško Gojković da izvede mainstream bi-bap program, dok će on izvoditi obrade starih srpskih motiva, za koje smatra da nose jednu posebnu energiju.\nBeogradske muzičke svečanosti, Ivan KarlBeograd\nMinistarstvo omladine i sporta uručilo više od 400 stipendija sportistima


Božović: ''Nećemo se braniti, utakmica u Razgradu važnija od revanša!'' - Sportske.net\nBožović: ''Nećemo se braniti, utakmica u Razgradu važnija od revanša!''\nTrener Crvene zvezde Miodrag Božović rekao je danas da je zadatak njegovih fudbalera pobeda protiv Ludogoreca u sutrašnjoj utakmici i da će prvi susret biti važniji od revanša u Beogradu jer će mnogo toga odrediti.\nLućo Ibanjez otkrio šta Zvezdi treba u RazgraduBorjan najavljuje težak poraz Zvezde?Zvezdini fudbaleri znaju šta ih čeka u RazgraduLudogorec spreman za - ''Balkanski rat''!Grof odabrao, ovi igrači su otputovali u Bugarsku!\nZvezda će sutra gostovati Ludogorecu u prvoj utakmici trećeg kola kvalifikacija za Ligu šampiona.\n"Ova utakmica je možda važnija od one što će se igrati u Beogradu. Ako ostvarimo dobar rezultat, to bi rešilo mnoge stvari. Igraćemo onako kako znamo i umemo. Teško da ćemo da se branimo. Igramo fudbal, na našim utakmicama uvek ima golova, koje očekujem i sutra", rekao je Božović na konferenciji za novinare u Razgradu.\nPrema Božovićevim rečima, treba uraditi sve što je u mogućnostima igrača Zvezde da se napravi dobar rezultat, ali da neće biti "smak sveta" ako se to ne desi.\n"Svaka utakmica je priča za sebe. Igrači nemaju nikakav pritisak jer niko nije rekao da ćemo da se plasiramo u Ligu šampiona. Ovo uopšte nije utakmica biti ili ne biti. Niko neće posle ove utakmice da završi sa životom", kazao je Božović.\nKako je rekao, eventualnim trijumfom u dvomeču sa Ludogorecom se njegovoj ekipi ukazala šansa da igra bar Ligu Evropa. "Nismo imali dovoljno vremena za pripremu, ali ko nas pita", dodao je.\nOn je istakao da glasine oko eventualne kazne Evropske fudbalske unije (UEFA) zbog navijačke koreografije na utakmici sa Valetom uopšte ne remete ekipu.\n"To me uopšte ne remeti, a nisam primetio da remeti igrače. Nadam se da se to neće desiti. Bilo bi mnogo srećnih i zadovoljnih, ali se nadam da toga neće biti", rekao je Božović.\nTrener crveno-belih je zahvalio treneru Ludogoreca Georgi Dermendžijev, koji je pohvalno govorio o Zvezdi kao klubu.\n"Imamo veliki klub, ali treba da bude i velika ekipa. Da bi se stvorila velika ekipa treba da prodje mnogo vremena. Potrebno je vreme da se napravi sastav koji može uspešno da igra u Ligi šampiona i bude tim za respekt", rekao je Božović.\nUtakmica će se igrati sutra od 20.00 po srednjeevropskom vremenu na stadionu Ludogorec arena u Razgradu.


Sraman čas istorije na RTS: Nedić heroj, spasavao izbeglice - NOVA portal\nSraman čas istorije na RTS: Nedić heroj, spasavao izbeglice\nDruštvo Autor:Milica Rilak24. Mar. 202013:34 > 14:50\nDok nastavnik osmake upoznaje sa tim da je Nedić bio "čuveni general i heroj Prvog svetskog rata koji je hteo da sačuva Srbe od okupatora", razvila se žučna tviter rasprava o rehabilitaciji.\n“Više osoba je ponuđeno, najvažnija osoba koja se nalazila na teritoriji Srbije Milan Nedić, čuveni general iz Prvog svetskog rata, veoma poznat, heroj, veoma bitna nacionalna figura…”\nTako počinje predavanje iz istorije za osmake koje je emitovano na RTS3, koje bi se moglo nazvati “rehabilitacijom uživo”.\n“Više puta je odbio ponuđenu čast, ali čuvši za zlodela u Nezavisnoj državi Hrvatskoj, misleći da će moći da pomogne bar koliko-toliko, Milan Nedić je 29. avgusta 1941. prihvatio da formira vladu nacionalnog spasa, iako je najverovatnije znao da bilo kakva saradnja sa okupatorom neminovno vodi takođe njegovoj propasti”, nastavio je predavanje profesor istorije.\nFoto: Printscreen/Twitter Srdjan Dragojevic\nU narednih minut samo je pomenuo da je Nedić formirao odrede državne straže, “takozvane “Nedićevce”, da bi potom osmacima preneo da je, tokom vladavine, nagovarao narod da se ne diže protiv okupatora zbog naredbe o streljanju stotinu talaca svih uzrasta i oba pola za svakog ubijenog nemačkog vojnika, “mislivši da je to čisto gubljenje srpskog nacionalnog tela”.\nTakvi stavovi naišli su na odobravanje dela Tviter publike:\nFoto: Printscreen/Twitter 1 + 1= 2\nStojanović: Škola je predvodila reviziju istorije\nIstoričarka Dubravka Stojanović za Nova.rs kaže sa kolegama ravno 17 godina upozorava da je došlo do potpune revizije istorije i rehabilitacije kolaboracionista iz Drugog svetskog rata u udžbenicima istorije.\n“To se desilo prvo u udžbenicima za 8. razred za školsku 2003. godinu, jer se, u skladu s ideologijom koja je pobedila 5. oktobra, trebalo obračunati sa socijalističkim režimom i na području sećanja, pa i tumačenja Drugog svetskog rata. To je bilo važno jer je taj rat bio osnivački mit prethodnog režima, pa je bilo potrebno naći svoje “ideološke očeve” na suprotnoj strani”, objašnjava Stojanović kako je uopšte došlo do “revizije uživo” tokom emitovanja časova za osmake na RTS3.\nOtvaranje arhive Pija XII: Rasvetljavanje veza sa Stepincem\nOna naglašava da su igre sa fašizmom i antifašizmom dovele društvo u potpunu dezorijentaciju kada je u pitanju “bazično dobro i zlo”.\n“Strašno je što je baš škola predvodila reviziju istorije, a posle su došli zakoni o izjednačavanju četnika i partizana, rehabilitacije, TV serije… Poseban problem je u tome sto niko ne moze da zna koliko još nastavnici na casu to “dograde”, kaže Stojanović, ali i konstatuje da možda nije loše što je po prvi put i široka javnost videla kako izgleda čas istorije za osmake.\nDubravka Stojanović Foto: Medija centar Beograd\n“Sad ostaje nada da će se ovom pitanju ozbiljnije prići. Ali ostaje pitanje kako je izabran baš ovaj nastavnik, čiji je on bio izbor? Bilo da ga je izabrao RTS ili ministarstvo, zaključak je isti – on je čovek od poverenja za ove teme, iza njegovog tumačenja stoji država”, zaključuje Dubravka Stojanović.


EKSTREMISTI SPREMAJU REPRIZU POTOČARA - Bezbjednosne službe upozorile Vučića uoči posjete Sarajevu | Trebinje Live\nEKSTREMISTI SPREMAJU REPRIZU POTOČARA - Bezbjednosne službe upozorile Vučića uoči posjete Sarajevu\nViše udruženja ratnih veterana u BiH planira da tokom posjete premijera Srbije Aleksandra Vučića tom gradu izazove nerede, pokazuju operativni podaci službi bezbjednosti dvije zemlje, piše blic.rs.\nPremijer Vučić u Sarajevo putuje sutra, a bezbjednosne procjene su, prema izvorima našeg lista, zabrinjavajuće. Srpski bezbjednjaci dobili su informacije od službi iz regiona da bi u Sarajevu mogao da se dogodi scenario sličan onome iz Potočara iz jula 2015. godine.\n"Postoje indicije da se pojedine bošnjačke nevladine organizacije i udruženja ratnih veterana spremaju da izazovu haos. Bezbjednosne službe u Srbiji dobile su ozbiljna upozorenja da će upravo ove organizacije pokušati da iskoriste ogromno nezadovoljstvo Bošnjaka zbog nedavne odluke Međunarodnog suda pravde da odbaci zahtjev za reviziju presude protiv Srbije", ističu sagovornici "Blica".\nIako se ova posjeta označava kao visokorizična, prema saznanjima "Blica", Vučić ne namjerava da odustane od puta. Da je upoznat sa informacijama do kojih je i “Blic” došao, pokazuje njegova izjava od prije dva da je upoznat s nekim “čudnim stvarima”.\n"Idem u Sarajevo. Neke sam čudne stvari dobio, ali vjerujem da će to proteći u najboljem redu", rekao je Vučić.\nMinistar bezbjednosti BiH Dragan Mektić za “Blic” kaže da će tamošnje policijske i bezbjednosne agencije učiniti sve što je u njihovoj moći da se spriječi repriza mučnih scena iz Potočara od prije dvije godine.\n"Otkako je Vučić najavio da će doći u Sarajevo i prisustvovati Samitu premijera zemalja zapadnog Balkana, gotovo svakodnevno imam kontakte s ljudima koji su zaduženi za njegovu bezbjednost. Nadležna policijska i bezbjednosna tijela u BiH trenutno ne raspolažu s bilo kakvim saznanjima da bi bezbjednost premijera Srbije mogla da bude ugrožena, ali poučeni ranijim neprijatnim iskustvom sigurno je da ništa nećemo prepustiti slučaju", obećava Mektić.\nZamjenik predsjednika Odbora za bezbjednost Narodne skupštine RS Drago Kalabić, s druge strane, ističe da bi svako upozorenje o mogućem ponovnom napadu na srpskog premijera trebalo uzeti krajnje ozbiljno. Posebno iz razloga što se, kako podsjeća, ni posljednji Vučićev dolazak u BiH nije smatrao posebno bezbjednosno interesantnim pa je na kraju premijer Srbije za dlaku izbjegao linčovanje u Potočarima.\n"Niko nije ni pomišljao na to da bi Vučić mogao da doživi ono što je doživio u Srebrenici prije skoro dvije godine. Antisrpska histerija u Sarajevu danas je mnogo izraženija nego 2015, kada je premijer Srbije brutalno napadnut u kompleksu Memorijalnog centra. Pokušaj pokretanje revizije presude protiv Srbije pokazao je da sadašnja bošnjačka politika egzistira na mržnji i zaoštravanju odnosa u regionu, tako da me uopšte ne iznenađuju informacije da pojedinci u Sarajevu namjeravaju da repriziraju skandal iz Potočara i ponovo napadnu Vučića", kaže Kalabić.\nIako je od napada na premijera Srbije u Potočarima prošlo skoro dvije godine, nadležne bezbjednosne službe i Tužilaštvo BiH još nisu otkrili ni procesuirali odgovorne za napad. Zajednička komisija za odbranu i bezbjednost Parlamenta BiH zbog toga je prije sedam dana odbila da prihvati izvještaj Nezavisnog odbora Parlamenta BiH o toj temi, a predsjedavajući Nezavisnog odbora Žiko Krunić je krajem prošle godine podnio ostavku na tu poziciju zbog opstrukcija u istrazi o napadu na Vučića.\nVlasnik klinike „Medikus“ proglašen krivim za trgovinu ljudskim organima


Protest iračkih advokata\nProtest iračkih advokata u Bagdadu, 10. februar 2011.\nIrački advokati protestuju širom zemlje zahtevajući suzbijanje korupcije i prestanak maltretiranja zatvorenika.\nStotine advokata danas su izašle na ulice iračkih gradova, uključujući Bagdad, u znak protesta inspirisanih antivladinim demonstracijama u Egiptu i Tunisu.\nOni su tražili da navodno korumpirani državni službenici budu smenjeni i apelovali na bolje uslove rada. Advokati su takodje podsetili na nedavne izveštaje grupa za zaštitu ljudskih prava u kojima se navodi da Irak održava tajne zatvore.\nU izveštaju grupe "Hjuman rajts voč" objavljenom ranije ovog meseca, navodi se da "elitne bezbednosne snage" rukovode jednim tajnim pritvornim centrom u Bagadu. Grupe za ljudska prava takodje navode da iračke bezbednosne snage u drugom objektu u glavnom gradu "nekažnjeno muče zatvorenike“.\nGrupa za ljudska prava "Amnesti internešenel" takodje je objavila izveštaj u kojem optužuje Irak da rukovodi tajnim zatvorima. Ista grupa navodi da se pomenuti objekti koriste za "sistematska mučenja“ pritvornika kako bi im se iznudila priznanja.\nIrački premijer Nuri Al Maliki demantovao je da njegova vlada drži tajne zatvore.


ZORAN ZAEV Archives - Stranica 2 od 3 - Novinar.rs\nPremijer Severne Makedonije, Zoran Zaev, najavio je da će i Španija i Francuska uskoro ratikovati pristupni protokol, te će njegova zemlja u januaru postati punopravna članica NATO. Zaev je na […]\nZaev traži nove izbore zbog nepravde EU, hitno: Ja sam razočaran i ljut (VIDEO) Premijer Severne Makedonije Zoran Zaev traži organizovanje prevremenih parlamentarnih izbora u toj zemlji. On je na […]\nBalkanski „mini Šengen“: Polurešenje bez šanse za uspeh? Ideja o ukidanju trgovinskih barijera između Srbije, Albanije i Severne Makedonije nailazi na odobravanje privrednika. Ipak, neki politički analitičari sumnjaju u dobre […]


Ko je Samedin Mehmeti koji je imenovan za prvog čoveka kosovske policije - Kosovo Online\nKo je Samedin Mehmeti koji je imenovan za prvog čoveka kosovske policije\n16. Oktobar 2020. • 17:33\nNa mesto generalnog direktora Policije Kosova Rašita Ćaljaja koji je razrešen odlukom kosovskog premijera Avdulaha Hotija, imenovan je Samedin Mehmeti, koji je do sada obavljao dužnost zamenika generalnog direktora za operativu, prenosi Gazeta Ekspres.\nSamedin Mehmeti rođen je u Prištini 1972. Osnovno obrazovanje završio je u rodnom gradu, zatim tri godine srednje škole, koju je pohađao u tadašnjoj Policijskoj školi u Vučitrnu, a četvrtu godinu u Prištini.\nUniverzitetske studije završio je sa odličnim uspehom na Pravnom fakultetu u Prištini, dok je postdiplomske studije i magistraturu stekao na Fakultetu forenzičkih nauka Univerziteta u Sarajevu, da bi doktorske studije nastavio na Evropskom univerzitetu u Tirani.\nBranio je magistarske i doktorske teze o raznim specifičnostima vezanim za oblast terorizma.\nPrema njegovoj biografiji objavljenoj na zvaničnoj veb stranici policije, Mehmeti ima dugu i uspešnu karijeru u sektoru bezbednosti, odnosno u policiji, gde je radio na različitim funkcijama, u početku kao patrolni policajac u policijskoj stanici „Sever“ , zatim kao istražitelj ubistava u regionu Prištine.\nKao supervizor, na taktičkom nivou, odnosno sa činom policijskog narednika, služio je na mestu šefa smene u policijskoj stanici „Centar“ u Prištini.\nNa nivou operativnog upravljanja, sa činom poručnika služio je na mestu zamenika komandanta policijske stanice "Jug", a sa činom kapetana služio je kao komandant policijske stanice "Sever" u Prištini.\nNakon unapređenja u čin majora, prvo je službovao na mestu zamenika direktora zadužen za operativu, a zatim kao šef jedinice za prelazak policijskih nadležnosti sa UNMIK-a kosovskoj policiji. Sa činom potpukovnika služio je na mestu direktora uprave u Odeljenju granične policije.\nPored policijskog iskustva, Mehmeti ima i iskustva na polju međunarodne bezbednosti.\nNekoliko godina Mehmeti je radio u Odeljenju bezbednosti Ujedinjenih nacija, kao i u misiji UN u Avganistanu.\nPo povratku iz misije u Avganistanu, Samedin Mehmeti radio je na mestu predsedavajućeg Interne disciplinske komisije i na mestu direktora odeljenja za drumski saobraćaj u Generalnoj direkciji kosovske policije.\nU pogledu profesionalnog razvoja, pohađao je mnogo različitih programa koji se odnose na oblast bezbednosti uopšte i posebno terorizma.\nVredi napomenuti: Kurs za upravljanje kritičnim incidentima; Obuka o bezbednosti za međunarodne aktivnosti i samite, na Nacionalnoj policijskoj akademiji Turske, Ankara; Izvršni program za napredne studije bezbednosti, kao i Specijalizovani program za borbu protiv terorizma, na Koledžu za međunarodne i bezbednosne studije u Maršalovom centru u Garmišpartenkirhenu, Nemačka; Program međunarodnog prava u sukobu na Univerzitetu Europa-Viadrina, Frankfurt, Nemačka; Program operativnog i strateškog planiranja oružanih snaga, u organizaciji Univerziteta Cranfeld-Akademija za odbranu Ujedinjenog Kraljevstva - London; Program za konsultanta i analitičara na Kings Koledža - Univerziteta u Londonu, kao i mnoge druge programe i treninge iz ove oblasti.\nKosovska policija Rašit Ćaljaj Avdulah Hoti Kosovo\nGazeta Ekspres: Smenjen direktor policije Rašit Ćaljaj\nZvanično još nije poznat razlog zbog koga je Rašit Ćaljaj smenjen sa mesta direktora kosovske policije, sam Ćaljaj je potvrdio smenu za Gazeta Ekspres.\nĆaljaj: Vrlo je malo urađeno u istrazi ratnih zločina na Kosovu\nĆaljaj: Niko ne može da deluje suprotno zakonima Kosova\nĆaljaj podneo izveštaj Odboru za bezbednost


MEI - Aktuelnosti - J. Joksimović: Italija visoko ceni naš gest solidarnosti\nMinistar za evropske integracije Jadranka Joksimović izjavila je danas da je Srbija gestom slanja pomoći Italiji pokazala da je prava evropska nacija.\nSrbija je danas poslala Italiji i njenom narodu pomoć u vidu medicinske opreme, koja je avionima sa aerodroma Nikola Tesla u pratnji ministra Joksimović dopremljena u Rim.\n„Mi smo danas sa aerodroma u Beogradu uz prisustvo predsednika Vučića i ambasadora Italije u Srbiji gospodina Lo Kaša, ispratili ovaj avion pomoći koju smo opredelili za Italiju i italijanski narod i, pre svega, za one koji se teško bore od početka ove strašne pandemije u Italiji, pre svega medicinski radnici. Upravo zbog toga predsednik je opredelio značajnu pomoć Vlade Republike Srbije, koja se ogleda u četiri miliona zaštitnih maski, milion rukavica i 100.000 zaštitnih odela“, rekla je Joksimović Tanjugu.\nKako je navela, ministar spoljnih poslova Luiđi Di Majo preneo je iskrenu zahvalnost za taj gest.\n„To je nešto što je toliko značajno, i meni je ovde ministar Di Majo preneo iskrenu zahvalnost, ne samo zbog gesta, koji je i te kako prijateljski, na kraju krajeva, mi smo ga iskreno i uputili, bez ikakvih očekivanja da ćemo nešto u budućnosti za uzvrat dobiti, ili da pokazujemo bilo kakvu vrstu takvog odnosa. Imajući u vidu koliko je Italija pomogla Srbiji kada su 2014. godine bile poplave u našoj zemlji, koliko italijanskih kompanija radi u Srbiji, koliko ljudi fluktuira na relaciji Italija - Srbija, koliko mi zaista doživljavamo italijanski narod kao blizak i prijateljski, a mislim i da Italijani građane Srbije doživljavaju kao prijateljski narod, odlučili smo da doniramo ono što je deo naših zaliha, koje smo mi kupili, a kojih imamo dovoljno u ovom trenutku. Dakle, niko nije neodgovorno procenjivao da li možemo da pošaljemo određeni broj ili ne, ovo je zaista u odnosu na realne zalihe koje Srbija ima i koje su za nas u ovom trenutku dovoljne, odlučili smo da jedan deo zaštitne opreme pošaljemo Italiji kojoj je to vrlo potrebno“, navela je ministar.\nOna je istakla i da Srbije nije zaboravila pomoć koju je Italija pružila tokom majskih poplava 2014. godine.\n„Nismo zaboravili svu pomoć koju smo dobijali kada su bile poplave i sada u ovim teškim trenucima za celu Evropu. Srbija pokazuje svoje pravo lice i sigurna sam da ovih skoro pet miliona, što maski, što rukavica, kada pogledate da mi imamo šest miliona ljudi, otprilike je skoro svaki građanin po jednu masku ili zaštitne rukavice poklonio onima kojima je to u Italiji najpotrebnije. Zaista sam počastvovana što sam mogla da prenesem ovu poruku predsednika Vučića italijanskom narodu i italijanskoj vladi. Nastavljamo da sarađujemo i dalje i nadamo se da će i kada prođe ovaj težak period da ćemo se svi setiti ko je kako delao i ko je kako radio. Mislim da je to nauk za buduće događaje i godine koje su pred nama, a Srbija pripada evropskoj porodici. Srbija će kao buduća članica Evropske unije znati da pokaže i sposobnost i kapacitet i solidarnost, humanost i poštovanje“.\nJoksimović je istakla značaj donacije za Italiju, ali i za samu Srbiju, koja je pokazala da pripada evropskoj porodici naroda.\n„Podsetiću građane da još uvek, iako postoji naravno mogućnost na evropskom tržištu da kupimo medicinsku opremu, jedina komponenta, jedini artikal koji još uvek nije dostupan za kupovinu su zapravo zaštitne maske, zato što su toliko tražene, zato što ih je teško i proizvoditi. Tako da mislim da zaista ovo ima veliki značaj za Italiju, a mislim da ima veliki značaj i za naše građane. Mislim da smo mi pokazali ovim gestom da smo prava evropska nacija, a ja kad kažem prava evropska to znači da Evropa, nezavisno od toga da li ste članica EU ili ste evropska zemlja-kandidat, u ovom slučaju Srbija, ne možete da pričate o solidarnosti kao o nekoj praznoj floskuli koja lepo zvuči, a ne znači ništa“.\n„Ovo su gestovi kojima se pokazuje da zaista pripadamo evropskoj porodici naroda, da očekujemo da i svi drugi onoliko koliko su u mogućnosti pomognu drugima, jer zaista priča o solidarnosti se pokazuje onda kada prođu sunčani dani i kada nema više sunca na horizontu, a ovih čini mi se mesec i nešto dana nije bilo sunca na evropskom horizontu, ali morate i tada da pričate sa nekim, morate i tada da sarađujte, morate i tada da pokažete da imate na koga da računate i na koga možete da se oslonite“.\nKako je istakla, Evropska unija je posle početnog nesnalaženja uspela da se organizuje i da na pravi način pomogne svoje članice koje su se našle u borbi sa korona virusom.\n„Mislim da pored tog početnog nesnalaženja EU, da se ipak EU organizovala. Meni je sada i ministar Di Majo potvrdio da je EU puno pomogla i svojoj članici Italiji i reorganizovali se, vratili se u kolosek svi zajedno, a evo i Srbija uporedo korača tim evropskim politikama solidarnosti i zajedništva“.\nKako kaže, ponosna je na gest predsednika Srbije i srpske Vlade, jer smo mi u Srbiji naučili šta su to teška vremena.\n„Ja sam zaista ponosna na gest predsednika Vučića i naše Vlade zato što to pokazuje da smo mi ljudi koji su, nažalost tokom svoje istorije, naučili šta znači teško vreme - teško vreme, teško breme. Nije nikada lako kada ste sami i mislim da zato upravo naš gest dobija na dodatnom značaju i, što se toga tiče, ja sam prenela Italiji, naravno i svim drugima, da na Srbiju mogu da računaju i da Srbija stoji uz italijanski narod. Kao što je i napisao predsednik Vučić na ovoj simboličnoj kutiji sa materijalom, pored osam aviona koji će poleteti, danas četiri, u idućim danima drugi, gde piše pobedićemo zajedno i budite snažni Italijani, držite se Italijo, Srbija je uz vas“, zaključila je Joksimović.


"Neću dozvoliti da se BiH vrati u prošlost"\n#1 von Anella , 10.07.2007 12:08\nMiroslav Lajčak: "Neću dozvoliti da se BiH vrati u prošlost"\nMeđunarodna zajednica neće tolerisati ponašanje domaćih političara koji BiH zaustavljaju na putu ka Evropskoj uniji vraćajući je u prošlost, upozorio je u nedjelju visoki predstavnik Miroslav Lajčak na sesiji Asocijacije nezavisnih intelektualaca "Krug 99".\n"BiH nije u političkoj krizi, ali nastavimo li sa ovakvim ponašanjem svaki dan će biti sve gore i gore. Nećemo dozvoliti vraćanje BiH unazad i mislim da bi mnogo bolje bilo da se domaći političari dogovaraju. Ukoliko to ne učine, neko drugi će donijeti odluke za njih, a one će uvijek biti lošije od dogovora političkih lidera", kazao je Lajčak.\nVisoki predstavnik je ponovio kako je u BiH evidentan zastoj u reformama, zbog čega nema napretka na putu ka EU. Podsjetio je da je vrlo opasno igrati se sa potpisivanjem Sporazuma o pridruživanju i stabilizaciji sa EU.\n"Danas je taj sporazum na stolu. Ne budu li ispunjeni traženi preduslovi za njegovo zaključivanje, neko bi sporazum mogao skloniti u ladicu i našli bismo se u situaciji da gubimo dodatne godine ponovo oživljavajući sporazum sa Evropskom komisijom", decidan je Lajčak.\nSedam dana nakon preuzimanja mandata visokog predstavnika, Lajčak je ponovio da su isključivi krivci za stanje u BiH domaći političari koji su "motivirani da ne postižu dogovor".\n"Političari moraju biti lideri i donositi teške odluke koje će građani podržati iako ih trenutno baš i ne razumiju. Građani će podržati te odluke jer vjeruju svojim liderima. Umjesto toga, imamo situaciju koja onemogućava bilo kakav dogovor o ustavnim promjenama ili reformi policije. Političari koji odbijaju dogovor od strane svojih birača proglašeni su herojima, a to nikako nije dobro", kazao je Lajčak, dodajući da se svi politički lideri u BiH slažu kako je budućnost zemlje u EU.\nLajčak danas u Briselu\nMiroslav Lajčak će u ponedjeljak otputovati u Brisel gdje će se susresti sa Javijerom Solanom, visokim predstavnikom EU za zajedničku spoljnu i bezbjednosnu politiku.\n"Sastanak sa Solanom biće prilika za razgovor o oblastima u kojima BiH mora postići napredak, kako bi mogla potpisati Sporazum o stabilizaciji i pridruživanju sa EU", navodi se u saopštenju OHR-a i dodaje da će Lajčak učestvovati i na konferenciji specijalnih predstavnika EU.\nPromijeniti negativnu političku klimu\nVisoki predstavnik Miroslav Lajčak naglasio je da je približavanje EU njegov prioritet u radu, te je najavio da će prvo promijeniti negativnu političku klimu u BiH, a potom se okrenuti ka dogovorima koji znače evropsku budućnost.\n"Evropska ideja je projekat oko kojeg se svi moramo okupiti. Političari u BiH moraju raditi u interesu države i svih njenih građana jer je to njihova odgovornost. Danas su oni predstavnici samo stranaka iz kojih dolaze. Čekaju da neko drugi uradi njihov posao, a onda ga kritikuju. To se mora promijeniti", smatra Lajčak.\nSnijeg u Argentini, prvi put nakon 1918. godine\nHaris Silajdžić o ustavnim promjenama:


17.09.2020 u 17:36\nMinistarstvo odbrane: Smene na VMA su deo organizacionih promena u vojnom zdravstvu\nMinistarstvo odbrane Srbije je povodom vesti o smenjivanju načelnika nekih klinika Vojnomedicinske akademije u Beogradu saopštilo da su u celokupnom vojnom zdravstvu u toku organizacione promene. U okviru tih promena koje su u skladu s potrebama Vojske, vojnih i civilnih pacijenata, biće „brojnog pomeranja kadra”, najavilo je Ministarstvo. „Niko neće ostati bez posla, a raspoređivanje i izbor kadra je unutrašnje pitanje sistema, rukovođenja i komandovanja i zasnovano je isključivo na potrebama službe”, navodi u saopštenju Ministarstvo odbrane, prenosi Beta. Ministarstvo ukazuje da „na to nisu i neće uticati pisanje medija, kojima ostavljamo pravo da se bave politikom”. TV N1 je objavila da je poslednjih dana smenjen niz načelnika VMA kojima je zajedničko da su podržali\n30.07.2020 u 15:39\nVMC Karaburma više pacijenata otpušta nego što primi\nU VMC Karaburma trenutno je smešteno 85 pacijenata, izjavio je komandant te vojne bolnice potpukovnik dr Ivo Udovičić. „Vojna bolnica Karaburma od početka radi u punom kapacitetu i danas imamo malo manje pacijenta nego uobičajeno. U poslednje vreme više pacijenata otpuštamo nego što ih primamo”, rekao je Udovičić. On je rekao da je u VMC Karaburma smešteno 85 pacijenta, od kojih je 12 na intenzivnoj nezi, čije je stanje kritično i lekari se bore za njihov život.


INICIJATIVA “ NE DAMO NIŠKI AERODROM” ZAHTEVA OD ODBORNIKA DA NE IZGLASAJU ODLUKU O SMENI DIREKTORA NIŠKOG AERODROMA\nSmena direktora Niškog aerodroma Vladice Đurđanovića je pokušaj da se pokaže kompaniji Vansi er, koncesionaru Beogradskog aerodroma, da država može kroz partijske kanale da kontroliše razvoj niškog aerodroma i bez zvaničnog preuzimanja, navode u Inicijativi “ Ne damo niški aerodrom”.\nJedino direktor može da potpiše predaju licence Niškog aerodroma državi, a o ostalim stvarima odluku donose odbornici Skupštine grada, preciziraju u Inicijativi.\nGradsko veće odlučilo da smeni direktora Aerodroma jer je budžetska inspekcija utvrdila nepravilnosti.\nU Sekretarijatu su primetili da je masa veća i da je prosečna zarada veća u odnosu na prethodni mesec za 13.300 dinara, kaže zamenik gradonačelnika Niša Miloš Banđur.\nJoš nije zakazana sednica Skupštine grada Niša, iako je krajnji rok za održavanje sednice je 23. jun, odnosno 90 dana od poslednjeg zasedanja. Ako niški parlament ne bude zasedao do tada, u Nišu će biti uvedena prinudna uprava.\n-Od odbornika Skupštine grada Niša tražimo da ne usvoje predlog odluke Gradskog veća o smeni direktora JP “Aerodrom Niš” i Aerodroma “Konstantin Veliki”Vladice Đurđanovića I da postupaju po zakonskim procedurama, navode u Inicijativi “ Ne damo niški aerodrom”.\nSmenu Đurđanovića je predložio Grad Niš kao osnivač preduzeća JP “ Aerodrom Niš”, a na osnovu izveštaja budžetske inspekcije koja je, kako je rečeno na Gradskom veću, utvrdila nepravilnosti.\n– Smena direktora isključivo je pokušaj da se pokaže kompaniji Vansi er, koncesionaru Beogradskog aerodroma, da država može kroz partijske kanale da kontroliše razvoj niškog aerodroma i bez zvaničnog preuzimanja-konstatuju u Inicijativi.\nOni pitaju zašto se baš sada smenjuje direktor po partijskoj odluci, a ne po zakonskoj proceduri i na osnovu nadležnih institucija koje su i ranije ukazivale na problem.\n-Problem je što jedino direktor može da potpiše predaju licence Niškog aerodroma državi, a o ostalim stvarima odluku donose odbornici Skupštine grada-navode u Inicijativi.\n– U Sekretarijatu su primetili da je masa veća i da je prosečna zarada veća u odnosu na prethodni mesec za 13.300 dinara. Oni su to signalizirali nama da nešto nije u redu, a mi smo uputili zahtev Budžetskoj inspekciji-rekao je zamenik gradonačelnika Niša Miloš Banđur.\nĐurđanović je navodno nezakonito povećao početnu osnovicu za plate za dve trećine, čime je napravio probleme budžetu Niša.\n-Menjani su i sistematizacija i opisi radnih mesta, pa je plata rasla i sa tim promenama.Masa za zarade je bila veća od predviđene programom poslovanja-rekao je Banđur.\nAerodrom Niš ima rok od pet dana da, od trenutka kada stigne izveštaj budžetske komisije, odgovori žalbom na rešenje. Takođe, direktor ima rok od 20 dana da dostavi svoj odgovor nakon čega bi Gradsko veće donelo konačan zaključak i uputilo ga na izglasavanje Skupštini grada.\nNiko od članova Gradskog veća nije hteo da objasni zašto je direktor Aerodroma tek sad smenjen, iako se još od 2015. godine u javnosti znalo za ovaj problem.\nAerodrom “Konstantin Veliki” demantovao je optužbe o rezultatima budžetske inspekcije I naveo da njima nikakav zapisnik ili zaključak nije dostavljen.\nPredsednik Srbije Aleksandar Vučić I ministarka saobraćaja Zorana Mihajlović ocenjivlai su da je rukovodstvo Aerodroma nesposobno.\nVučić je govoreći o problemima na Niškom aerodromu pominjao “dvojac koji potpisuje ugovore sa avio-kompanijama”.\nNa preporuku Vlade Srbije Gradsko veće je 30. marta usvojilo odluku da se državi besplatno ustupe osnivačka prava, kompletna imovina, sertifikati i licence Niškog aerodroma, koji u poslednje tri godine beleži značajnu poslovnu ekspanziju i povećanje broja putnika.\nGrađanski protesti u organizaciji neformalne Inicijative „Ne damo niški aerodrom“počeli su odmah posle usvajanja te odluke, a na protestima je izražena sumnja da država želi da preuzme upravljačku kontrolu nad Niškim aerodrom kako bi narednih godina ograničila broj njegovih putnika u korist koncesionara Beogradskog aerodroma, francuske kompanije Vansi erport.


Oprezno zbog mokrih i klizavih puteva - Vijesti | Radio Televizija Budva - Budva Crna Gora\nNa putevima u Crnoj Gori jutros se saobraća po mokrim putevima i klizavim, a u usjecima su mogući odroni, saopšteno je iz Auto-moto saveza Crne Gore (AMSCG). AMSCG savjetuje vozačima da vožnju prilagode stanju na putu i da poštuju pravila saobraćaja.\nNa magistralnom putu Cetinje - Budva, dionica Košljun - Zavala saobraćaj će danas biti zatvoren od devet do 11 i od 14 do 15 sati i 30 minuta.\nZbog radova na magistralnom putu Cetinje-Budva, dionica Brajići-Lapčići, saobračać će biti obustavljen od devet sati i 15 minuta do 11 sati i 15 minuta i od 14 sati i 15 minuta do 15 sati i 45 minuta.\nZbog asfaltnih radova u okviru rekonstrukcije regionalnog puta Crkvice - Vrulja saobraća se jednom trakom naizmjenično.